Zo slovenskej tlače ● Monitor ● Apríl 2015
Personálne zmeny v inštitúciách CSSM - Jobbik víťazí aj bez volieb - Orbán s trestom smrti narazil - Prešovčania v Níreďháze - Genetik: Sme rovnako Maďarmi, ako sú oni starými Slovákmi - Fidesz prehráva, ale kto zvíťazí? - Ospravedlniť sa? / Stanovisko MZVaEZ SR k vyhláseniam Lászlóa Kövéra - Lex Apponyi - Naozaj tisícročný útlak Slovákov?
Vybral a zostavil: Imrich Fuhl
http://www.oslovma.hu/01-Imro-Ment/ImroInfo/2015/ImrSlT04.rtf
Páči sa mi to - oslovma.hu - facebook.com/oslovma
Slovenskí pltníci v Pešti
https://www.facebook.com/oslovma/posts/761946733904305
14. mája 2015 - Slovenská samospráva XIII. obvodu Budapešti - Položenie pamätnej tabule zakladateľom mestskej časti - Zostavenie plte v parku za Domom národností - Sympózium Slovenskí pltníci v Pešti
www.oslovma.hu/XXX/PltBXIII.pdf
Od 1. mája nastanú personálne zmeny v inštitúciách Celoštátnej samosprávy Slovákov v Maďarsku
30. apríla 2015 - (tasr)
Na čele viacerých inštitúcií Celoštátnej slovenskej samosprávy v Maďarsku (CSSM) dôjde 1. mája k zmenám. Post šéfredaktora týždenníka Ľudové noviny obsadí na nové päťročné obdobie Eva Fábiánová. O šéfredaktorský post sa opäť uchádzala súčasná šéfredaktorka periodika Ivett Horváthová Körtvélyesi i jej doterajšia zástupkyňa Eva Fábiánová. Poslanci druhého tohtoročného zasadnutia Valného zhromaždenia CSSM, ktoré sa konalo 28. apríla v Budapešti, napokon zvolili Evu Fábiánovú. Na post vedúceho úradu CSSM zvolili jediného uchádzača - poslanca Zoltána Szabóa. Riaditeľkou nového Ústavu kultúry Slovákov v Maďarsku sa stala doterajšia riaditeľka hospodárskej spoločnosti Legatum Katarína Királyová. Konateľom spoločnosti Legatum, ktorá bude čoskoro premenovaná na SlovakUm s.r.o., bude od 1. mája poslanec VZ a predseda Kultúrneho a mládežníckeho výboru CSSM Imrich Fuhl. O perspektívach spoločnosti uviedol, že by sa postupne mala stať vydavateľstvom v najširšom zmysle slova - popri Ľudových novinách a Našom kalendári by mala vydávať aj ďalšie knižné publikácie, svoju činnosť by mala rozšíriť aj na digitálne pole a postupne by sa mala stať samostatným vydavateľstvom Slovákov v Maďarsku. Za riaditeľku Slovenskej základnej školy, materskej školy a internátu v Sarvaši zvolili poslanci VZ CSSM jej doterajšiu poverenú riaditeľku Zuzanu Nemčokovú. V ďalších inštitúciách CSSM k zmenám na poste šéfov nedošlo.
Druhé tohtoročné zasadnutie Valného zhromaždenia CSSM
V znamení personálnych zmien
http://www.slovaci.hu/index.php/sk/valne-zhroma-denie/401-druhe-tohtoro-ne-zasadnutie-valneho-zhroma-denia-cssm
Konateľ spoločnosti SlovakUm Imrich Fuhl o ambíciách reštartu vydavateľských snáh v oživotvorení Slovače v Maďarsku
http://www.slovenskezahranicie.sk/sk/krajania-informuju/1266/imrich-fuhl-konatel-spolocnosti-slovakum-o-ambiciach-restartu-vydavatelskych-snah-v-ozivotvoreni-slovace-v-madarsku
Z histórie stredovekej slovenskej dediny Pleš
Počiatky histórie pradávnej dediny Pleš (dnes Mlynky, po maďarsky Pilisszentkereszt) siahajú hlboko do stredoveku. / Od konca 19. storočia v kostole a škole: nemilosrdná maďarizácia. Žiaci, deti slovenských rodičov, za slovenské slovo dostávali morálnu a telesnú pokutu, za maďarské slovo - odmenu.
http://www.oslovma.hu/index.php/sk/historia/165-historia2-historia2/1291-z-historie-stredovekej-slovenskej-dediny-ple
Divadla Vertigo pri CSSM o psíkovi a mačičke
13. mája 2015 v Budapešti premiéra nového predstavenia
http://www.slovaci.hu/index.php/sk/aktuality/402-divadla-vertigo-pri-cssm-o-psikovi-a-ma-i-ke
Učiteľ zo Sarvaša Pavle Kunovac pochvalne o doškoľovaní slovenčinárov z Maďarska na Slovensku
http://www.slovenskezahranicie.sk/sk/krajania-informuju/1261/ucitel-zo-sarvasa-pavle-kunovac-pochvalne-o-doskolovani-slovencinarov-z-madarska-na-slovensku
V Čabačude túžia talentovaní žiaci osvojiť si slovenčinu čo najlepšie
http://www.slovenskezahranicie.sk/sk/krajania-informuju/1265/v-cabacude-tuzia-talentovani-ziaci-osvojit-si-slovencinu-co-najlepsie
V Irminčoku otvorili sezónu Dní Slovákov v Maďarsku
http://www.slovenskezahranicie.sk/sk/krajania-informuju/1263/v-irmincoku-otvorili-sezonu-dni-slovakov-v-madarsku
Budapešťania sledovali leteckú šou a autá F1
http://www.teraz.sk/zahranicie/madarsko-letecka-sou-f1-1-maj/132829-clanok.html
https://www.facebook.com/oslovma/posts/762619770503668
Nespokojní Maďari opäť protestovali: Nechceme štadióny, ale európske mzdy!
http://www.teraz.sk/zahranicie/v-madarsku-demonstruju-nechcu-stad/132765-clanok.html
Nech žije! - (Retro) Svet okolo nás - 1. a 9. máj
https://www.facebook.com/oslovma/posts/762155433883435
Pionieri, zväzáci, robotníci, vojaci, otec a mama, Janko a ja / „Svet okolo nás je veľká obrázková encyklopedická kniha pre deti predškolského veku... Účinne pomôže pri rozumovej, estetickej a mravnej výchove najmenších...” / Venované všetkým dospelým, ktorí boli deťmi pred rokom 1989...
http://www.oslovma.hu/index.php/sk/historia/166-historia3-historia3/1007-nech-ije-retro-svet-okolo-nas-1-a-9-maj
Podraz na turistov v Gabčíkove: Maďari im neposlali kompu
http://www.pluska.sk/regiony/zapadne-slovensko/podraz-turistov-gabcikove-madari-im-neposlali-kompu.html
Noční vlci sú zrejme v Maďarsku a mieria do Bratislavy
http://www.aktuality.sk/clanok/275090/nocni-vlci-su-zrejme-v-madarsku-a-mieria-do-bratislavy/
Denník The Guardian sa tvrdo pustil do Orbána. Maďarsko zvažuje protiútok
http://www.etrend.sk/ekonomika/dennik-the-guardian-sa-tvrdo-pustil-do-orbana-madarsko-zvazuje-protiutok.html
Jobbik vďaka Orbánovi víťazí aj bez volieb
Maďarský premiér už dlhšie čerpá z programu extrémistov, ich podpora však vďaka tomu len rastie
30. apríla 2015 - (Peter Morvay - dennikn.sk)
Maďarský premiér Orbán a jeho strana Fidesz sú dobrým príkladom, prečo nefunguje boj proti extrémistom metódou „vziať im vietor z plachiet”. Teda tým, že budú seriózne strany preberať témy, riešenia a slovník extrémistov. Prvým dôvodom je, že táto taktika, podobne ako u Orbána, nebýva úprimná. Ten, kto po nej siahne, má obvykle sám sklony k radikálnej demagógii a extrémizmu. Klame, ak tvrdí, že po nich siaha z taktických príčin a chce len zabrániť víťazstvu extrémistov, aby chránil demokraciu. Používa to ako výhovorku, aby neprišiel o imidž demokratického politika a neextrémistických voličov. Druhý dôvod je, že táto „taktika” extrémistom vyrieši ich najväčší problém - prelomenie bariéry medzi nimi a mainstreamovou politikou. Pomôže im prekonať prekážku, ktorá im dovtedy bránila v raste, zbavuje ich značky exotov a niečoho, s čím sa väčšina voličov predsa len zdráha zapliesť. Preberanie tém extrémistov „slušnými” politikmi nerobí prijateľnými len dané témy, ale aj tých, čo s nimi pôvodne prišli. A extrémisti, v politike väčšinou noví a nezaťažení vládnymi škandálmi, tieto už legitímne témy stále dokážu predkladať dôveryhodnejšie než matadori, ktorí už svoju šancu mali, a voliči vedia, ako s ňou naložili. Po tretie, preberanie tém a riešení znamená víťazstvo extrémistov bez toho, aby sa dostali k moci. Im samotným to síce vôbec nie je jedno, k moci sa dostať chcú, veď preto to celé robia. Pre krajinu je však skoro jedno, či v nej extrémizmus do praxe prevádza kovaná fašizoidná strana, ako Jobbik, alebo exliberál Orbán, keď z programu Jobbiku preberá boj s imigrantmi alebo trest smrti. Táto „taktika” extrémistom vyrieši ich najväčší problém prelomenie bariéry medzi nimi a mainstreamovou politikou.
Orbán s trestom smrti narazil
30. apríla 2015 - (ik - pravda.sk)
„Je to barbarská myšlienka,” zaznelo zo Štrasburgu v reakcii na slová maďarského premiéra Viktora Orbána, že „otázku trestu smrti treba udržať na programe dňa”. Orbán sa tak vyjadril v utorok, keď v súvislosti s nedávnou brutálnou vraždou mladej trafikantky vyslovil názor, že ani doživotný trest bez možnosti skoršieho prepustenia z väzenia a uplatňovanie zásady „trikrát a dosť“ nemá dostatočný odstrašujúci účinok. „Zločincom treba dať jasne najavo, že Maďarsko sa nezľakne ničoho, keď ide o ochranu jeho občanov,“ citoval Orbána portál Origo.hu. Maďarská opozícia obvinila premiéra z nezodpovedného vyhlásenia. Ľavica mu odkázala, že členstvo v EÚ je s obnovou hrdelných trestov nezlučiteľné. Krajne pravicový Jobbik zase Orbánovi vyčíta, že mu kradne témy v snahe zastaviť pokles preferencií, pričom to nemyslí úprimne. Kritiky sa Orbán dočkal aj v Európskom parlamente. Jeho predseda Martin Schulz europoslancom oznámil, že maďarskému premiérovi zatelefonuje, aby ho požiadal o vysvetlenie. „Na túto tému, prirodzene, treba viesť konzultácie aj na európskej úrovni. Preto predseda vlády je s radosťou k dispozícii pánovi predsedovi Schulzovi,“ citovala agentúra MTI tlačový úrad predsedníctva vlády.
Fidesz stratil za rok tretinu svojich priaznivcov, stále však vedie
http://www.teraz.sk/zahranicie/fidesz-stratil-za-rok-tretinu-priaznivco/132523-clanok.html
Predseda EK: Ak chce Orbán zaviesť trest smrti, bude boj
http://www.teraz.sk/zahranicie/reakcia-ek-juncker-orban-trest-smrti/132667-clanok.html
Brusel prerokuje Orbánove vyhlásenia o treste smrti a o migrácii
http://www.teraz.sk/zahranicie/brusel-orban-ep-trest-smrti-migracia/132643-clanok.html
Orbán po vražde mladej predavačky otvoril tému trestu smrti
https://dennikn.sk/116592/orban-po-vrazde-mladej-predavacky-otvoril-temu-trestu-smrti/
Péter Szijjártó: O treste smrti sa nediskutuje len v Maďarsku
http://www.teraz.sk/zahranicie/madarsky-minister-diskusia-trest-smrti/132546-clanok.html
Predseda EP Schulz zavolá Orbánovi pre jeho vyjadrenia o treste smrti
http://www.teraz.sk/zahranicie/predseda-ep-schulz-orban-trest-smrti/132449-clanok.html
Pochovali 21-ročnú predavačku zavraždenú v trafike v Kaposvári
http://www.hlavnespravy.sk/v-madarsku-pochovali-21-rocnu-predavacku-zavrazdenu-v-trafike-v-kaposvari/609772
Slovensko chce mať vo svetovom zozname aj pevnosti a pasienky
http://cestovanie.pravda.sk/cestovny-ruch/clanok/353264-slovensko-chce-mat-vo-svetovom-zozname-aj-pevnosti-a-pasienky/
Prešovčania v Níreďháze
Počas Helló Nyíregyháza oprášili naše mestá spoločnú históriu
28. apríla 2015 - (Prešovský večerník)
Autobus plný Prešovčanov v sprievode primátorky Andrey Turčanovej si to v piatok namieril do maďarského mesta Nyíregyháza. Prvá dáma tak prijala pozvanie po predchádzajúcej návšteve zástupcov partnerského mesta. Prešovčania boli pozvaní pri príležitosti významného podujatia družobného mesta. Ponúkla sa im tak možnosť zažiť atmosféru maďarského vítania jari priamo na podujatí Helló Nyíregyháza. „Nyíregyháza je vzdialenosťou jedným z našich najbližších partnerských miest. Pre nás je toto mesto inšpiratívne hlavne v spôsobe, akým pristupuje k rozvoju cestovného ruchu,” povedala primátorka Andrea Turčanová. Ferenc Kovács pozval Prešovčanov, aby prišli do jeho mesta a spoznali ho počas nosného podujatia sezóny Helló Nyíregyháza. Jedným z cieľov tejto oficiálnej návštevy bolo „rozvíriť stojaté vody spolupráce”, ktorej základy boli postavené už pred rokmi, no v poslednom období stagnovali a obmedzili v prvom rade na školský šport. Už tradične sa posledný aprílový piatok koná v partnerskom meste podujatie Helló Nyíregyháza. „Nyíregyháza je plná atrakcií pre ľudí bez rozdielu veku, ktorí sa na seba navzájom usmievajú, úctivo zdravia a rozdávajú si pozdravné toliare. Vlani ich takto rozdali 47 tisíc,” informovala hovorkyňa radnice Veronika Kmetóny Gazdová.
Návšteva za všetky drobné
Veronika Kmetóny Gazdová uviedla, že Prešovčania sa hneď po príchode zúčastnili otvorenia festivalu a potom absolvovali prehliadku radnice. „Do odchodu mali všetci účastníci výpravy voľný program, teda priestor na návštevu atrakcií, koncertov, súťaží a iných aktivít ponúkaných počas tohto dňa,” prezradila hovorkyňa mesta. Centrum diania bolo, podľa jej slov sústredné na Košúthovom námestí a v priľahlých uliciach. Tie počas Helló Nyíregyháza dostávajú osobitné názvy, naznačujúce, čo na nich môžu okoloidúci nájsť. „Prešovčania mohli navštíviť Úsmevnú, Jarnú, Detskú či Umeleckú ulicu, tiež ulicu Budúcnosti a podobne, z čoho je jasné, že program je koncipovaný široko a pre každú vekovú či záujmovú skupinu,” konštatovala hovorkyňa. Podľa jej slov si Prešovčania atmosféru veľmi pochvaľovali. „Svojimi spontánnymi vystúpeniami si získali naši obyvatelia priazeň maďarských účastníkov podujatia,” zdôraznila Veronika Kmetóny Gazdová, ktorá sa osobne po boku primátorky návštevy zúčastnila. Na tomto podujatí sú charakteristické aj pozdravy, z ktorých podľa účastníkov tento rok rezonovalo práve naše „ahoj.” Umocnil to aj fakt, že rovnakým pozdravom sa privítali na pódiu pri otvorení festivalu aj prvá dáma Prešova a primátor hostiteľského mesta Ferenc Kovács. Podľa slov primátorky je jej cieľom, aby sa tieto partnerské vzťahy oživili. „Prvé spoločné podujatie bolo dôkazom toho, že nie je záujem mať partnerstvo len na papieri, ale aj reálne, ktoré prináša vzájomné výhody i možnosti pre strany,” zdôraznila. Za inšpiratívnu označila Andrea Turčanová návštevu zrekonštruovaného Kultúrneho centra Mihálya Váciho. To podľa nej poskytuje moderný priestor pre multifunkčné využitie v oblasti kultúry, modernú kinosálu, výstavné priestory. Zapôsobila na ňu aj návšteva v Dome národností, kde delegáciu privítal Illés János, predseda slovenskej samosprávy v Nyíregyháze. Podnetným bolo tiež vystúpenie folklórneho súboru slovenskej menšiny „Nyírség Tirpák”.
Spolupráca na viacerých frontoch
Počas návštevy festivalu sa obe strany, podľa hovorkyne, zhodli na nevyhnutnosti „oprášiť” spoluprácu oboch partnerských miest a hľadať potenciálne oblasti spolupráce a možností financovania spoločných projektov zo zdrojov Európskej únie. „K znovuobnoveniu vzťahov by mali patriť aj kultúrne projekty, projekty v oblasti výmenných študentských pobytov, v oblasti rozvoja cestovného ruchu, ale potenciál je možné nájsť aj v oblasti podpory rozvoja národnostných menšín. O ďalších konkrétnych možnostiach spolupráce a projektoch sa bude ďalej diskutovať,” informovala Veronika Kmetóny Gazdová.
Dá sa naučiť rešpektovaniu menšin?
„Všetci ľudia sa rodia slobodní a rovní v dôstojnosti a právach“ - Otázka slovensko-maďarského zmierenia
http://nazory.pravda.sk/osa/clanok/353291-da-sa-naucit-respektovaniu-mensin/
Tokaj privíta a pohostí domácich aj zahraničných Slovákov
V prvý májový deň sa v Slovenskom Novom Meste v okrese Trebišov opäť stretnú Slováci z rôznych kútov Európy. - Festival zahraničných Slovákov - Remeslá a zemplínske koláče
http://trebisov.korzar.sme.sk/c/7772768/tokaj-privita-a-pohosti-domacich-aj-zahranicnych-slovakov.html
Štát a profesionálny šport
29. apríla 2015 - (Štefan Markuš - Pravda)
Pancho aréna vo Felcsúte, rodnom meste Viktora Orbána, sa stala ikonou maďarského futbalu. Je sídlom Futbalovej akadémie Ferenca Puskása a pri príležitosti prvého výročia začatia jej činnosti (21. apríla 2015) premiér obhajoval úspešný športový projekt slovami: „Iba komunisti tvrdia, že felcsútska aréna bola postavená z verejných financií.” Bezpečnostné opatrenia pri oslavách boli také prísne, že ochrancovia nechceli vpustiť do mesta ani Orbánovu manželku. Musela sa telefonicky domáhať, aby jej vstup do rodného domu manžela umožnili. Orbánov prísľub, že jeho vláda podporí šport jedným percentom zo štátneho rozpočtu, sa v roku 2015 začal naplňovať. Športové zväzy u našich južných susedov sa financujú z troch zdrojov: z kapitoly štátneho rozpočtu, akontáciou daňových poplatníkov a z priamej podpory štátnych firiem s daňovými úľavami. Profesionálni športovci z akontačných príspevkov fyzických osôb v tomto roku zhromaždili 50 miliárd forintov (170 miliónov eur). Celkovo štát podporuje šport sumou 1,2 miliardy eur. Keď vláda uzavrela zmluvu s predsedom Maďarského futbalového zväzu Sándorom Csányim o spoluúčasti na rekonštrukcii národného štadióna v Budapešti (130 miliónov eur), premiér odhodlanie svojho kabinetu pred verejnosťou obhajoval slovami: „Ak uvážite, že vláda finančne dotuje zdravotníctvo, školstvo a zamestnanosť, potom šport stále ťahá za kratší koniec.” Predseda úradu vlády János Lázár pred časom vyhlásil, že so svojím nesúhlasom vo veci športovej politiky je v menšine, lebo podľa neho by vláda a štátne firmy mali podporovať iba mladých športovcov, aj to len výnimočne. „Ani profesionálny futbal by nemal dostávať štátnu podporu. Pri prerozdeľovaní štátnej dotácie profesionálom navyše neexistujú pravidlá,” dodal. Tým svojho šéfa, milovníka futbalu, skôr iritoval, ako nadchol. Štátne prostriedky, ktoré vláda futbalovej akadémii vo Felcsúte ročne vyčleňuje, Lázár okomentoval sarkasticky: „Účelová dotácia 1,2 miliardy eur by mohla pomôcť znížiť odvody DPH pod 24 percent.” Člen vlády tému štátnych investícií do športu tým „rozfúkol” do nepríjemnej šírky. Poslankyňa za Maďarskú socialistickú stranu Anita Heringesová sa predsedu úradu vlády dopytovala na prax rozdeľovania sponzorskej podpory od Jadrovej elektrárne v Paksi. Uviedla, že firma v poslednom čase podporu niektorým klubom skrátila, iným zase zvýšila. Lázár na interpeláciu nereagoval. Podozrenia, že športové kluby pod vedením priaznivcov Fideszu sú preferované, sa tak nerozptýlili. Športoví komentátori však postrehli, že medzi sponzormi Puskásovej futbalovej akadémie už nefigurujú firmy, ktoré vlastní, respektíve riadi Lajos Simicska (Hir TV a ProAurum Zrt.), ktorý je dlhodobo v nemilosti vedenia Fideszu. Akadémiu vo Felcsúte prestal podporovať i Sándor Demján, developer a majiteľ stavebnej firmy Trigránit. Zoznam 47 sponzorov sa cvrkol o dve tretiny. Takže obavy Jánosa Lázára, že sa výpadok finančných prostriedkov bude musieť navýšiť zo štátneho rozpočtu, sú oprávnené. Odstúpenie Hir TV od sponzorovania Puskásovej akadémie Fidesz pripisuje „zradcovi” Simicskovi. Vinia ho, že v Tapolci prispel k volebnej porážke Fideszu a umožnil Jobbiku okupovať donedávna profideszovský televízny kanál.
Nezamestnanosť v Maďarsku od januára do marca stagnovala
http://ekonomika.sme.sk/c/7778103/nezamestnanost-v-madarsku-od-januara-do-marca-stagnovala.html
Prezident János Áder v Slovenskom pamiatkovom dome v Sarvaši sa zaujímal o vzdelávanie slovenskej menšiny
28. apríla 2015 - (tasr)
https://www.facebook.com/oslovma/posts/761275947304717
O situáciu v oblasti vzdelávania príslušníkov slovenskej menšiny v Sarvaši sa zaujímal maďarský prezident János Áder, ktorý 28. apríla 2015 navštívil toto mesto so 17.000 obyvateľmi v Békešskej župe. Podľa agentúry MTI hlava štátu rokovala s predstaviteľmi tamojšej slovenskej samosprávy a s primátorom mesta Mihályom Babákom z vládneho bloku Fidesz-KDNP. Podľa predstaviteľov slovenskej samosprávy v posledných rokoch desaťnásobne stúpol počet detí navštevujúcich Slovenskú základnú školu, materskú školu a žiacky domov. Rodičia totiž zistili, že je výhodné, ak sa deti naučia navyše jazyk a absolvujú z neho skúšky. Na škole s vysokou úrovňou vzdelávania nejde iba o výučbu jazyka, ale aj o výchovu detí. Miestny slovenský kultúrny krúžok má takmer 100 členov, zdôraznili poslanci slovenského voleného zboru mesta. MTI pripomína, že v roku 2014 evidovali v Sarvaši 520 príslušníkov slovenskej menšiny. Samostatné slovenské vzdelávanie sa v tomto meste začalo v školskom roku 1949/50.
Orbán nechce znižovať rekordnú 27-% DPH, zníži radšej daň z príjmu
http://www.teraz.sk/ekonomika/orban-nechce-znizovat-rekordnu-27-/132122-clanok.html
Maďarsko sprísni zákaz otvorenia obchodov v nedeľu
http://www.teraz.sk/ekonomika/madarsko-parlament-schvalil-sprisnen/132341-clanok.html
Orbán chce ponechať otázku trestu smrti otvorenú
http://www.teraz.sk/zahranicie/orban-trest-smrti-madarsko/132248-clanok.html
V období rokov 2000-2013 klesol počet samovrážd Maďarov o 34 percent
http://www.hlavnespravy.sk/v-obdobi-rokov-2000-2013-klesol-pocet-samovrazd-madarov-o-34-percent/608720
Quaestor - Niektorí vládni politici by skonali za mrežami
14. apríla 2015 - (Peter Morvay - dennikn.sk)
Maďarský parlament nedávno prijal zákon o odškodnení klientov skrachovanej maklérskej a investičnej firmy Quaestor. Klienti firmy dostanú za svoje podiely a dlhopisy odškodné do maximálnej výšky 30 miliónov forintov (asi 100-tisíc eur). Odškodné by sa malo týkať asi 32-tisíc ľudí. Detaily ešte nie sú známe, predpokladá sa však, že sa odškodnenie začrie vyplácať z úveru Maďarskej národnej banky. V konečnom dôsledku by sa malo uhradiť z garančného fondu bánk, čiže sa naň poskladá bankový sektor zo svojich príspevkov do fondu. Tieto príspevky preto niekoľkonásobne vzrastú, čo pre menšie finančné ústavy môže znamenať vážne problémy či dokonca zánik. Odškodnenie pre klientov Quaestoru tak uhradia klienti serióznych finančných ústavov. Banky, ktoré v Maďarsku režim premiéra Viktora Orbána zaťažil mimoriadnymi daňami, núti platiť ďalšie pochybné odškodnenia a ktoré čelia ďalším nezmyselným vládnym opatreniam obmedzujúcim ich činnosť, totiž vyššie náklady prenesú na svojich klientov. Nedá sa vylúčiť ani to, že sa na odškodné priamo zložia daňoví poplatníci. Podľa šéfa bankového zväzu Levente Kovácsa každý maďarský občan prispeje na odškodnenie klientov Quaestoru asi šesťsto eurami z vlastného vrecka.
Pyramída
Zásadný problém je, že Quaestor (a ďalšia podobná firma Buda-Cash, ktorá skrachovala ešte skôr), aspoň v posledných rokoch nebol ani tak ani tak maklérskou a investičnou firmou, ako skôr obrovskou pyramídovou hrou. Fungoval netransparentne, málokto vedel, s čím vlastne obchoduje. Porušoval platné zákony, dokonca vydával fiktívne dlhopisy a svoju činnosť pravdepodobne čoraz viac financoval len z ďalších príspevkov klientov. Napriek tomu, alebo práve preto, v časoch, keď seriózne banky ponúkali dvoj - až trojpercentné úroky, sľuboval Quaestor desaťpercentné zúročenie podielov a dlhopisov. Aj preto sa k nemu ľudia hrnuli a ignorovali tú časť zmluvy, ktorá ich upozorňovala (dokonca ani nie malými písmenkami v poznámke pod čiarou), že sa na ich peniaze nevzťahujú žiadne garancie obvyklé napríklad pri bankových vkladoch. Inak povedané, priamo v zmluve ich firma upozorňovala, že výmenou za sľúbené až nereálne vysoké výnosy nesú všetko riziko „podnikania” oni sami. Preto klientov Quaestrou musel riešiť samostatný zákon. „Jeho klienti nemajú nárok na žiadne odškodnenie,” povedal v pondelok za bankový zväz Kovács a súhlasí s ním aj drvivá väčšina ekonómov.
Priama zodpovednosť
Prečo teda vládna strana Fidesz využila svoju absolútnu väčšinu v parlamente a presadila absurdný zákon? Z podobného dôvodu, pre aký Robert Fico tak horúčkovito rieši odškodnenie klientov Váhostavu a neváha preto ohýbať pravidlá. Maďarská vláda, vládna strana a osobne premiér nesú za kauzu Quaestor priamu zodpovednosť. Za hranou zákona je pravdepodobne aj ich činnosť v čase okolo krachu spoločnosti. Ak by u našich susedov fungoval právny štát a prokuratúra i justícia by boli nezávislé, asi by mali veľké problémy a niektorí vládni politici by skončili za mrežami. Práve to chcú horúčkovitou činnosťou a podplácaním klientov zakryť. „Zákon je úplne nezmyselný a vláda pritom robí všetko pre to, aby sa neobjasnilo skutočné pozadie prípadu,” povedal v televízii ATV ekonóm Péter Róna. Hlavný majiteľ a šéf firmy (presnejšie skupiny firiem) Quaestor Csaba Tarsoly mal veľmi blízko k politikom Fideszu. Roky mohol „podnikať” nerušene, bez záujmu inštitúcií dohliadajúcich na finančné trhy, len vďaka ich politickému krytiu. Vysvitlo tiež, že štátne inštitúcie, vrátane ministerstva zahraničia, mali v Quaestore uložené peniaze. Napriek tomu, že zákon, po skúsenostiach z minulosti, investovanie verejných peňazí v súkromných finančných inštitúciách vyslovene zakazuje. A to ešte stále nie je to najhoršie. Aj z prerieknutia premiéra vieme, že vláda vedela o krachu Quaestoru s výrazným predstihom. Interné informácie však jej politici využili jediným spôsobom - urýchlene z firmy sťahovali vlastné peniaze a zaistili si tak prednosť pred ostatnými klientmi a veriteľmi. A to asi neznamená len peniaze nimi vedených inštitúcií, čo by im verejnosť ešte odpustila, aj keď to právne tiež nie je v poriadku. Existuje dôvodné podozrenie, že išlo aj o súkromné peniaze. Nepodnikli však nič, aby informovali verejnosť, nič neurobil finančný dohľad. Dokonca aj potom, ako sa škandál prevalil, trvalo týždne, kým polícia zakročila, zatkla Tarsolya a začala zaisťovať dokumenty i zvyšný majetok firmy a jej majiteľov. Čo, samozrejme, dotyční využili na zametanie stôp a prelievanie svojho majetku na bezpečné miesto. Podľa doterajších skúsenosti s fungovaním Orbánovho režimu nikto neočakáva, že vládni politici ponesú za svoje činy akúkoľvek trestnú zodpovednosť. Mohlo by maximálne dôjsť napríklad na odvolanie ministra zahraničia, ktorého rezort ako prvý priznal, že mal peniaze uložené v Quaestore. Ale aj to len preto, lebo za svoje krátke pôsobenie v rezorte už minister nahromadil veľa podobných prešľapov. Vládna strana bude vzhľadom na svoje prudko klesajúce preferencie potrebovať nejakého obetného baránka a Tarsoly nemusí stačiť. - Ak by u našich susedov fungoval právny štát a prokuratúra i justícia by boli nezávislé, asi by mali veľké problémy a niektorí vládni politici by skonali za mrežami.
Budapešť - Zavrite vládu, nie obchody, kričali protivládni demonštranti
http://www.teraz.sk/zahranicie/lavicova-opozicia-zacala-v-budapest/129520-clanok.html
Investori žiadajú úplnú náhradu strát od zbankrotovanej firmy
http://www.teraz.sk/ekonomika/madarski-investori-ziadaju-uplnu-n/129562-clanok.html
Maďarsko odškodní klientov maklérskej firmy Quaestor
https://dennikn.sk/100363/madarsko-odskodni-klientov-maklerskej-firmy-quaestor/
Maďarský parlament schválil pomoc poškodeným v nebankovke Quaestor
http://www.teraz.sk/zahranicie/madarsky-parlament-schvalil-pomoc-po/130018-clanok.html
V Maďarsku brokerské kauzy ovplyvnili aj tender na nákup vrtuľníkov
http://www.hlavnespravy.sk/v-madarsku-brokerske-kauzy-ovplyvnili-aj-tender-na-nakup-vrtulnikov/604855
Maďarská opozícia demonštruje proti vláde kvôli brokerským kauzám
http://www.hlavnespravy.sk/madarska-opozicia-v-sobotu-demonstruje-proti-vlade-kvoli-brokerskym-kauzam/596578
Do Nepálu smerujú maďarskí záchranári Baptistickej charitatívnej služby
http://www.teraz.sk/zahranicie/nepal-baptisticka-charitativna-sluzba/131993-clanok.html
Maďarský prezident nepôjde do Moskvy, osláv ukončenia vojny sa zúčastní veľvyslanec
http://www.hlavnespravy.sk/madarsky-prezident-ader-nepojde-do-moskvy-oslav-ukoncenia-vojny-sa-zucastni-velvyslanec/608097
Menšinám vlani rozdali štyri milióny eur, takéto školy majú na Slovensku
V 234 základných školách sa učia v maďarčine
http://www.aktuality.sk/clanok/274723/mensinam-vlani-rozdali-styri-miliony-na-kulturu-tieto-skoly-maju-na-slovensku/
Hokejisti Maďarska sa vracajú do elitnej kategórie MS
http://sport.sme.sk/c/7772213/hokejisti-madarska-sa-vracaju-do-elitnej-kategorie-ms.html
Krajiny V4 chcú spoločnú ochranu vzdušného priestoru
http://www.24hod.sk/krajiny-v4-chcu-spolocnu-ochranu-vzdusneho-priestoru-cl354350.html
Maďarsko chce dosiahnuť rast obchodu so susednými krajinami
http://www.hlavnespravy.sk/madarsko-chce-dosiahnut-rast-obchodu-so-susednymi-krajinami/604706
Slovenský film Deti má tri ceny z Pekingu
https://dennikn.sk/110878/slovensky-film-deti-ma-tri-ceny-z-pekingu/
Kasting na dvojníčku kráľovnej Alžbety - V Betliari sa to hemžilo nóbl dámami
http://roznava.dnes24.sk/kasting-na-dvojnicku-kralovnej-alzbety-v-betliari-sa-to-hemzilo-nobl-damami-203182
https://www.facebook.com/oslovma/posts/759279347504377
Postupy EÚ sú hlúpe, tvrdí Orbán a radšej si nechá poradiť od ľudu
http://www.pluska.sk/spravy/zo-zahranicia/postupy-eu-su-hlupe-tvrdi-orban-radsej-si-necha-poradit-od-ludu.html
Maďari Orbána už nechcú, ale náhradu nemajú
http://www.pluska.sk/spravy/zo-zahranicia/zapeklita-situacia-madari-orbana-nechcu-nahradu-nemaju.html
Viktor Orbán môže stratiť svoju moc, píše Népszava
http://www.teraz.sk/zahranicie/orban-analyza-nepszava-madarsko/131452-clanok.html
Vláda v Maďarsku zakázala odbory v poriadkových zložkách
http://www.aktuality.sk/clanok/274508/vlada-v-madarsku-zakazala-odbory-v-poriadkovych-zlozkach/
Brusel schválil dohodu Maďarska a Ruska o jadrovom palive
http://spravy.pravda.sk/ekonomika/clanok/352598-brusel-schvalil-dohodu-madarska-a-ruska-o-jadrovom-palive/
Rusko plánuje zrušiť sankcie proti Maďarsku. Začalo preverovať prvé firmy
http://finweb.hnonline.sk/spravy-zo-sveta-financii-126/rusko-planuje-zrusit-sankcie-proti-madarsku-zacalo-preverovat-prve-firmy-733765
Ako samospád dejín to vyzeralo len zvonku
Pád železnej opony odštartoval v septembri 1989 v Maďarsku. Doteraz neznáme pozadie udalostí skladá skvelý dokument dánskeho filmára.
https://dennikn.sk/105815/ako-samospad-dejin-to-vyzeralo-len-zvonku/
Maďari opäť v uliciach, protestovali proti Orbánovi a jeho Fideszu
Opoziční stúpenci proti korupcii demonštrujú pravidelne
http://www.pluska.sk/spravy/zo-zahranicia/madari-opat-uliciach-protestovali-proti-orbanovi-jeho-fideszu.html
Maďarsko: Výdavky na lieky bez lekárskeho predpisu opäť stúpajú
http://www.teraz.sk/zahranicie/madarsko-vydavky-na-lieky-bez-lekars/130607-clanok.html
Na Szigete vystúpia aj Avicii a Limp Bizkit
http://kultura.pravda.sk/festivaly/clanok/352289-na-szigete-vystupia-aj-avicii-a-limp-bizkit/
Miesta Rákócziho slávy lákajú na návštevu i poznávanie histórie
http://www.teraz.sk/regiony/turizmus-miesta-rakociho-slavy-lakaj/131793-clanok.html
Genetik: Sme rovnako Maďarmi, ako sú oni starými Slovákmi
Geneticky najbližšie majú Slováci najmä k svojim susedom, napríklad Maďarom, hoci tí sú jazykovo úplne inou skupinou.
17. apríla 2015 - (Miloš Krekovič - Denník N)
Vedci, ktorí skúmajú genofond obyvateľov Slovenska a Európy, objavili zákonitosti, ktoré by sa hejslovákom nepáčili. - Aj keby jestvovali starí Slováci, geneticky by sme neboli ich väčší dedičia ako trebárs Maďari. Genetik Marián Baldovič vraví, že spájať gény s národnosťou je nezmysel.
- Z vyšetrenia génov, ktoré si dal urobiť, šéfovi Matice slovenskej vychádza, že má predkov, ktorí žili na území Slovenska už pred vyše dvadsaťtisíc rokmi a určite medzi nimi museli byť nejakí starí Slováci. Čo mu povie genetik?
- To musí byť hlúposť, veď národ má najviac stovky rokov. Čo mohol o svojich génoch alebo vyšetrených častiach genómu nanajvýš zistiť, je, odkiaľ asi pochádzajú. Žiaden gén ani úsek DNA však nie je čisto slovenský.
- Ani slovanský?
- Nie. Sú časti genetickej informácie, ktoré sú častejšie v slovanských a zriedkavejšie v neslovanských populáciách. O žiadnej však neplatí, že je iba u Slovanov a nikde inde.
- Čo Slovania v porovnaní s Germánmi či Maďarmi?
- Existuje takzvaná genetická vzdialenosť. Tá na základe štatistickej analýzy pozorovanej DNA variability stanovuje, ako ďaleko sú populácie medzi sebou. Vtedy príde prekvapenie, že geneticky najbližšie majú Slováci najmä k svojim susedom, napríklad Maďarom, hoci tí sú jazykovo úplne inou skupinou. Geografická blízkosť bola pre náš genofond podstatnejšia ako etnografická, kultúrna, či jazyková blízkosť Slovákov k ostatným skupinám Slovanov.
- Keby by sme si urobili genetickú mapu, čo vidíme v Európe?
- Určite by nekopírovala mapu štátov z atlasu. Uvideli by sme odstupňované odlišnosti vo výskyte genetických znakov medzi Európanmi od východu po západ a naopak. Tieto neodrážajú žiadne jazykové, etnické, politické hranice. Rozdiely súvisia predovšetkým so znovuosídlením kontinentu po poslednom veľkom zaľadnení pred zhruba 12-tisíc rokmi.
- Čo sa vtedy stalo?
- Chladná klíma obyvateľov Európy prinútila stiahnuť sa do obývateľnejších oblastí, najmä centrálnej oblasti dnešnej Ukrajiny a severnú oblasť dnešného Španielska. Odtiaľ, keď sa oteplilo, znovu osídlili kontinent. V génoch dodnes jasne vidíte dve výrazné ohniská, odkiaľ sa populácie Európou šírili. To však ešte nevyvracia, čo sme práve povedali, že žiadna časť DNA sa neviaže výhradne na jednu populáciu. Ak toto šíria nacionalisti, je to číry nezmysel, nevraviac o tom, že národy, národnosti, či jazykové skupiny v genetike prakticky nejestvujú.
- Nevedec však vidí toto: Švédi sú svetlovlasí a Taliani tmavší, čiže majú iné gény.
- Iste, Švédi sú blondiaci, no tí sú aj u Slovákov, len ich nie je 90, ale trebárs 30 percent. Niekde je výskyt tohto génu väčší, inde zase menší, navyše, sfarbenie pleti ako súčasť celkovej pigmentácie je geneticky komplexnejšie, nehovoriac o nezanedbateľnom vplyve prostredia. Určite to nie je tak, že jedni sú všetci tmaví a druhí všetci svetlí. Mimochodom, to nie je ani medzi rasami - rasa je už dávnejšie prekonaný pojem, no keby ste veľmi chceli, neviete ľudí podľa morfologických znakov či pigmentácie pokožky jednoznačne roztriediť.
- Pre rasistov zlá správa.
- Áno, lebo nejestvujú žiadne ostré hranice, len plynulé prechody. Najsvetlejšie negroidné populácie sú svetlejšie ako najtmavšie kaukazoidné - a to ešte hovoríme len o pigmentácii pokožky, ktorú vidíme a psychologicky jej prisudzujeme veľkú váhu. Pri menej očividných znakoch a komplexnejšej charakterizácii sa nejaké jednoznačné hranice hľadajú ešte ťažšie.
- Vráťme sa do Európy. V Čom sa medzi sebou geneticky líšime?
- Európa je jedinečná tým, že sme si všetci obzvlášť podobní. V Ázii sú rozdiely medzi populáciami dramaticky väčšie, v Afrike najväčšie. Tam, ale i na Kaukaze či v Indii máte susedné dediny geneticky odlišnejšie než Slovania a Germáni. Európa je z pohľadu Afriky jedna veľká dedina, kde sme všetci príbuzní. Podľa jedného z odhadov do šiestej generácie.
- To je blízka príbuznosť?
- Veľmi. Štatisticky náhodne vybraným dvom Európanom nájdete spoločného predka v priemere do šiestej generácie. Iste, že konkrétny Ukrajinec a Portugalec môžu mať takého až v tridsiatej generácii, no čím viac párov testujete, tým viac sa priblížite k číslu šesť.
- Prečo je to tak?
- Od osídlenia Európy nie je tak dávno, aby sa naša DNA stihla vzájomne výrazne odlíšiť. Druhá vec je hustota osídlenia, veľa ľudí je tu na malom priestore. S tým súvisí tretí dôvod, že väčšina migračných udalostí zanechala genetické stopy vo väčšine populácie Európy.
- Nie sú žiadne výnimky?
- Možno Fíni a ďalšie severské populácie. U nich vyskakuje jedna častá haploskupina, ktorá v istých iných kútoch Európy takmer úplne chýba.
- Čo to znamená?
- Že Fíni zachytili istú migráciu zo severnej Ázie, ktorú iní Európania nemuseli zachytiť. Slováci ju zachytili hranične v troch percentách populácie. Fíni majú 15 percent. Otázka je, či sú preto iní. Je 3 a 15 percent významný rozdiel? A keď nie je, aký veľký by mal byť, ak by mal rozdeľovať Európanov na skupiny? Vidíte a to hovoríme o jednom z najvýraznejších rozdielov, ktoré máme v Európe. Väčšina ostatných rozdielov nie je zďaleka taká výrazná.
- Prečo je to iné v Afrike, kde sú rozdiely priepastné?
- V prvom rade sú najstaršie - aby túto genetickú variabilitu nazbierali, mali na to africké populácie niekoľkokrát viac času ako Európania. Druhý dôvod - vždy, keď časť populácie odchádza, zoberie si menšiu časť variability, než zostáva pôvodnej populácii. Afrika exodus zažila dvakrát, pred sto a šesťdesiattisíc rokmi, ale väčšinu pôvodnej variability si uchovala.
- Iste, ale prečo majú v Afrike dve susedné dediny väčší rozdiel v génoch ako Taliani a Fíni? Oni sa medzi sebou nemiešali?
- Miešali sa. Rozdiel je v čase, čo odvtedy uplynul, a v hustote osídlenia. V Afrike nájdete oblasti navzájom izolované púšťami či pohoriami. Pri blízkych dedinách, ktoré sú výrazne odlišné kultúrne, etnologicky aj geneticky, by to zrejme mohlo súvisieť aj s náboženstvom.
- Ako vlastne pôvod génov stopujete?
- Väčšinou pri populáciách študujeme dve oblasti genómu - mitochondriálnu DNA a Y chromozóm. Mitochondriálna DNA je maličká časť kruhovej molekuly DNA v tej časti bunky, ktorú nazývame mitochondria. Má viacero výnimočných vlastností. Nachádza sa mimo jadra bunky, navyše, dedí sa z matky na dieťa a ďalej ju prenáša len dcéra. Môžeme preto zjednodušene povedať, že sa dedí z matky na dcéru. Naopak, Y chromozóm sa dedí z otca na syna a na dcéru nie. Ešte dôležitejšie je, že neprechádza rekombináciou v meióze.
- To znamená čo?
- Pri vzniku pohlavných buniek sa úseky chromozómov preskupujú: rekombinujú. To je veľká komplikácia pri skúmaní pôvodu génov, keďže zmeny, ktoré sledujete ako susedné v DNA, v skutočnosti nemuseli vedľa seba vzniknúť. Mohli sa tam ocitnúť rekombináciou.
- Preto vedec musí skúmať tú DNA, kde sa toto nedeje?
- Áno, to je práve prípad mitochondriálnej DNA a Y chromozómu. V DNA sledujeme polymorfizmy - zmeny v informácii, ktoré sa hromadili v čase. Ak vieme, že skutočne vznikli tam, kde ich vidíme, a zároveň vieme, že zmeny v DNA vznikajú s takou a takou pravdepodobnosťou, tak vieme jednak presnejšie datovať, koľko to trvalo rokov, a vieme lepšie rekonštruovať evolučné vzťahy medzi sledovanými časťami DNA. Ďalšia prednosť mitochondriálnej DNA spočíva v tom, že zmeny sa v nej hromadia rýchlejšie než v iných druhoch DNA. To je veľmi výhodné pri študovaní evolúcie človeka, ktorá je veľmi malým úsekom z evolúcie života. Jednoducho povedané, ak sledujete niečo, čo sa mení rýchlejšie, máte akési lepšie „molekulárne hodiny”, ktoré môžete použiť na taký krátky evolučný čas.
- Poďme naspäť na Slovensko. Z výskumov vyplýva, že 80 percent našich obyvateľov nesie gény zo staršej doby kamennej. To znamená, že ich predkovia sa živili ako lovci a zberači na území Európy desaťtisíce rokov, než prišli prví poľnohospodári.
- Áno. Ak si zoberiete variabilitu génov dnešnej Európy a uplatníte princíp, že čím viac nahromadených zmien, tým je to staršie, tak 80 percent génov vekom predchádza neolit.
- Matičiar Tkáč nemusí byť mimo, ak hovorí, že je tu doma 20-tisíc rokov.
- Samozrejme, že môže mať také línie predkov a väčšina európskej populácie ich má tiež. Lenže z toho nemôže nič usudzovať o ich kultúre a vôbec to nemôže súvisieť so starými Slovákmi či Slovanmi. Okrem toho, súdy o pôvode jedinca z individuálnej analýzy DNA hovoria o pravdepodobnosti, aj to dosť nízkej. Do tretice ešte niečo, na čo sa zabúda: pri analýze mitochondriálnej DNA a Y chromozómu, čo vedci pri tomto vyšetrení najčastejšie skúmajú, analyzujete iba jednu, respektíve dve línie predkov. Buď líniu od mamy, starej mamy, prastarej mamy, a ďalej, či líniu otca, starého otca a ďalej. Človek však má dvoch rodičov, štyroch prarodičov, osem prapra rodičov... matematicky 2 na n-tú predkov, podľa toho, koľko generácií dozadu ideme. Množstvo línií neskúmate. Vyšetrenie tak vyzerá fajn, najmä pri Y chromozóme, čo sa dedí s priezviskom, o jedincovi však až tak veľa nehovorí.
- Inými slovami, Tkáč je taký istý starý Slovák ako my ostatní?
- Asi tak. Iný príklad - pôvodne sa predpokladalo, že isté haploskupiny do strednej Európy priniesli starí Maďari, Huni, či Avari. Keďže od týchto populácií Maďari odvodzujú kultúru, čakalo sa, že sa u nich vyskytujú častejšie. Lenže sa u nich vyskytujú rovnako ako u nás. Ak to celé zjednoduším, tak geneticky sú Slováci rovnakí Maďari, ako sú oni starými Slovákmi.
- To, že máme z 80 percent gény lovcov a zberačov, však znie dosť prekvapivo: naši predkovia tu boli doma desaťtisíce rokov, neprišli sem s migrujúcimi farmármi.
- Genetikovi to tak vychádza. Archeológ s tým súhlasiť nemusí. On podľa pohrebných zvykov, zvyškov keramiky a iných hmotných stôp vidí, že na nejakom území boli také a také archeologické kultúry. Podľa toho, ako sa znaky tejto kultúry šírili, má často sklony predpokladať, že sa s nimi šírili i ľudia. Lenže tak to nemuselo byť. Práve pri farmárskej revolúcii v neolite to vyzerá, ako by sa technológia - pestovanie plodín a chov domácich zvierat - rozšírili rýchlejšie než obyvatelia. Možno, že sem prichádzali, ale nie tak masovo.
- Pôvodní obyvatelia len prebrali nový spôsob života, usadili sa a začali obrábať pôdu?
- Pravdepodobne áno. Hoci pri niektorých líniách génov nevieme naisto, či sú paleolitické alebo neolitické, pretože sa premiešali predtým na Blízkom východe, zatiaľ sa potvrdzuje, že v Európe prevládajú potomkovia paleolitických lovcov a zberačov než neolitických farmárov. Dá sa ešte čakať, že pôvodný odhad - 80 percent populácie - prebiehajúce výskumy upravia mierne v prospech potomkov neolitických farmárov, ale pod 50 percent číslo asi neklesne.
- Koľko vlastne génomom trvá, kým sa prispôsobia prostrediu? Často sa spomína gén, ktorý ľuďom umožňuje tráviť mlieko. Zvieratá chováme desaťtisíc rokov, predtým sme mlieko tráviť nevedeli.
- Je to trochu zložitejšie. Každé dieťa pri dojčení vie tráviť laktózu, potom sa však táto schopnosť stráca. Keď ľudia začali s chovom zvierat, zistili, že mlieko je zaujímavým zdrojom živín a vitamínov. Naraz by bolo selekčne výhodné mať tú vlastnosť. Objavila sa mutácia, ktorá by za iných okolností nič neznamenala, no keďže bolo k dispozícii mlieko, ukázala sa ako výhodná a postupne sa v populáciách fixovala. Nefixovala sa však úplne. V Európe je dnes asi 90 percent ľudí, čo laktózu tráviť vedia, no 10 percent túto schopnosť nemá.
- Neolitickí ľudia túto schopnosť mali?
- Ako vidno z analýzy DNA, nemali ju hneď Známy ľadový muž Otzi spred päťtisíc rokov tú mutáciu ešte nemal, a to je považovaný za zástupcu neolitických farmárov. V skutočnosti sa tá schopnosť v Európe na súčasný výskyt fixovala až v stredoveku okolo roku 1200.
- Prečo to toľko trvalo?
- V populačnej genetike hovoríme o genetickom, drifte. Tak nazývame náhodné výkyvy vo výskyte génov, ktoré sú tým výraznejšie, čím je daná populácia menšia. Práve v malých komunitách pritom človek žil po väčšinu vývoja. Vtedy sa stáva, že variant génu sa fixuje náhodou na sto percent, či, naopak, úplne zmizne z populácie. Tieto výkyvy spôsobili, že rozšírenie chvíľu trvalo. Bolo treba počkať, kým sa populácia Európy zväčší až tak, že sa výhoda variantu jednoznačne prejaví a prebije vplyv náhody. Druhá vec, čo mohla proces spomaľovať, je, že aby sa to v populácii fixovalo, museli ľudia mlieko piť. Tí, čo ho tráviť nevedeli, ho však nepili, najskôr bolo treba mať ten variant génu. Inými slovami, selekčná výhoda bola naviazaná na prostredie - nebol to ten prípad, ako keď rovno získate mutáciou génu priamo užitočnú či inak výhodnú vlastnosť, napríklad, že rýchlejšie beháte. Tu bolo k tomu ešte treba piť mlieko. Existujú i teórie, že k fixácii tohto variantu génu museli prispieť stredoveké masové epidémie moru. Tieto proces ešte urýchlili selekčným tlakom patogénov.
- Odkiaľ vlastne máte čísla o Slovákoch a ich génoch? Koľko ľudí testujete?
- Najprv sme analyzovali 400 vzoriek z celej krajiny, dnes ich máme asi 700.
- Taká vzorka stačí?
- Stačí, pretože to isté, čo na 400, pozorujeme na 700 a s pribúdajúcimi vzorkami sa na výsledku v princípe nič nemení. Širšie v Európe sú dokopy tisíce až desaťtisíce vzoriek - sme geneticky najštudovanejší kontinent, kde sa nachádza aj najviac laboratórií.
- Odkiaľ beriete na porovnanie staré vzorky DNA?
- Najčastejšie z kostrových nálezov z archeologických výskumov. Skvelým zdrojom archaickej DNA sú zuby. Na rozdiel od kostí, koreň je schovaný v sánke, nie je preto taký zničený baktériami či výkyvmi teploty prostredia. Genetický materiál je v dobrej forme. Pri koreni zubu navyše menej hrozí, že ho výskumníci pri manipulácii dochytajú.
Marian Baldovič (1980)
Vyštudoval biológiu - špecializáciu antropológia, doktorát má z molekulárnej biológie. Je vedeckým pracovníkom na Prírodovedeckej fakulte UK Bratislave. Venuje sa molekulárnej genetike človeka: analýzam DNA variability spájanej s ochoreniami, populačnej genetike, genografii človeka, analýzam archaickej DNA z archeologického materiálu.
V Štúrove odstránili jedinú „slovenskú“ tabuľu
http://www.hlavnespravy.sk/v-sturove-odstranili-jedinu-%E2%80%9Eslovensku-tabulu-pisu-slovenske-narodne-noviny/602255
Vyhlásenie Matice slovenskej k vzdelávaniu Slovákov na jazykovo zmiešanom území
http://www.matica.sk/?program=51&module_action__0__id_ci=68396
Únia pozastavila Maďarsku eurofondy
http://ekonomika.sme.sk/c/7755017/unia-pozastavila-madarsku-eurofondy.html
Maďarská vláda podporí kandidatúru Budapešti na OH 2024
http://www.dobrenoviny.sk/c/46244/olympijske-madarska-vlada-podpori-kandidaturu-budapesti-na-oh-2024
Szijjártó: Maďarsko považuje za mimoriadne dôležitú stabilitu Egypta
http://www.hlavnespravy.sk/szijjarto-madarsko-povazuje-za-mimoriadne-dolezitu-stabilitu-egypta/600673
Čech vyhlásil vlastný štát na území bývalej Juhoslávie
http://www.aktuality.sk/clanok/274160/cesky-aktivista-vyhlasil-na-uzemi-byvalej-juhoslavie-vlastny-stat/
Višegrádske nálady - pre zvedavcov a ich očakávania
http://stanislav41.blog.pravda.sk/2015/04/15/visegradske-nalady-pre-zvedavcov-a-ich-ocakavania/
V odvolacom procese série vrážd Rómov ukončili dokazovanie
http://www.teraz.sk/zahranicie/v-odvolacom-procese-serie-vrazd-romo/130633-clanok.html
V Maďarsku začali odvolací proces v kauze vrážd Rómov
http://www.sme.sk/c/7752442/v-madarsku-zacali-odvolaci-proces-v-kauze-vrazd-romov.html
Maďarská polícia zhabala stovky kradnutých áut s falšovanými dokladmi
http://www.hlavnespravy.sk/madarska-policia-zhabala-stovky-kradnutych-aut-s-falsovanymi-dokladmi/600529
Maďari kradli v Bratislave katalyzátory, hrozia im dva roky za mrežami
http://www.24hod.sk/madari-kradli-v-bratislave-katalyzatory-hrozia-im-dva-roky-za-mrezami-cl352543.html
Maďarskú konateľku firmy v Komárne obvinili z daňového podvodu, sudca ju vzal do väzby
http://www.cas.sk/clanok/313854/madarsku-konatelku-firmy-v-komarne-obvinili-z-danoveho-podvodu-sudca-ju-vzal-do-vazby.html
Maďarskí colníci našli v kamióne zo SR 13.000 párov falošnej obuvi
http://www.teraz.sk/slovensko/madarski-colnici-nasli-v-kamione-zo/129916-clanok.html
Koalícia v Iraku dostane posilu: Proti islamistom chcú bojovať aj Maďari
http://www.pluska.sk/spravy/zo-zahranicia/koalicia-iraku-dostane-posilu-proti-islamistom-chcu-bojovat-aj-madari.html
„Maďarsko má morálnu povinnosť zapojiť sa do boja proti IS“
http://www.teraz.sk/zahranicie/nemeth-madarsko-ma-moralnu-povinnos/129856-clanok.html
Szijjártó: Maďarsko vedie kresťanskú zahraničnú politiku
http://www.hlavnespravy.sk/szijjarto-madarsko-vedie-krestansku-zahranicnu-politiku/598939
Gyurcsány rokoval s predsedom EP Martinom Schulzom
http://www.teraz.sk/zahranicie/madarsky-expremier-gyurcsany-rokoval/129828-clanok.html
Maďarsko plánuje znížiť korporátnu daň na 10 percent
http://ekonomika.sme.sk/c/7748783/madarsko-planuje-znizit-korporatnu-dan-na-10-percent.html
Fond malých projektov pomôže v slovensko-maďarskom pohraničí
http://www.teraz.sk/ekonomika/fond-malych-projektov-pomoze-v-sloven/129557-clanok.html
Jobbik nie je nacistickou stranou, tvrdí jeho predseda
http://www.teraz.sk/zahranicie/madarsko-jobbik-nie-je-nacistickou-str/132134-clanok.html
Socialisti varujú: Jobbik treba brať vážne - nikto si neželá izoláciu
http://www.teraz.sk/zahranicie/socialisti-madarsko-jobbik-extremizmus/130852-clanok.html
Volebná komisia potvrdila víťazstvo kandidáta Jobbiku v Tapolci
http://www.teraz.sk/zahranicie/volebna-komisia-potvrdila-vitazstvo-k/130411-clanok.html
Jobbik šokuje: Nacistické názory idú bokom
http://www.pluska.sk/spravy/zo-zahranicia/madarsky-jobbik-sokuje-nacisticke-nazory-idu-bokom.html
Jobbik chce v roku 2018 vyhrať voľby
http://spravy.pravda.sk/svet/clanok/351861-jobbik-chce-v-roku-2018-vyhrat-volby/
Druhé varovanie
13. apríla 2015 - (Marián Repa - nazory.pravda.sk)
Absencia silnej pravicovej strany, ktorá by bola protipólom Smeru, vedie občas k úvahám, že by bolo možno dobré inšpirovať sa Maďarskom, kde už takmer dve dekády funguje systém dvoch silných strán. Odhliadnuc od faktu, že politické paralely pokrivkávajú, po nedeľných doplňovacích voľbách u našich južných susedov, v ktorých zvíťazil kandidát krajne pravicového Jobbiku, môžeme povedať, že nebolo. Orbánovi sa síce podarilo vyčistiť priestor napravo od stredu, no s tým, ako si postupne uzurpuje všetku moc v krajine, pre časť voličov stráca príťažlivosť. Sklamaný volič sa však neobracia na socialisticko-liberálnu opozíciu. Tá je v jeho očiach zdiskreditovaná a ani päť rokov pôstu jej nepomohlo zbaviť sa nálepky: skorumpovaná. A tak hľadá nové alternatívy. Tým, že Orbán vyplnil každú škárku na pravoboku, nemôže v Maďarsku fungovať efekt tzv. centristického populizmu známy zo Slovenska, ktorý dal vzniknúť stranám ako SOP, ANO a pod. Februárová prehra kandidáta Fideszu v doplňovacích voľbách vo Veszpréme, po ktorej stratil Orbán 2/3 väčšinu v parlamente, bola prvým varovaním, tesná prehra v obvode Tapolca-Ajka-Sümeg je tým druhým. Šanca, že by extrémisti posilnení týmito úspechmi napokon parlamentné voľby vyhrali, je malá, skôr existuje obava, že predbehnú socialistov, ktorí doteraz predstavovali protiváhu Orbánovi, a nastane pat. Ten by ich mohol priviesť do vlády. V susednom Rakúsku si už síce otestovali model, keď ľudovci vládli s Haiderovými slobodnými. Pravicoví populisti pri kormidle sa zdiskreditovali sami a je predpoklad, že podobne by to dopadlo aj v Maďarsku. Je to však príliš vysoká cena za učenie sa na vlastných chybách.
Zázračná premena jedného zo zakladateľov Jobbiku
http://nazory.pravda.sk/komentare-a-glosy/clanok/353076-zazracna-premena/
Nenávidel Slovákov a židov - Zakladateľ Jobbiku Csanád Szegedi sa teraz učí po hebrejsky a chodí do synagógy
http://www.topky.sk/cl/13/1468643/Nenavidel-Slovakov-a-zidov--Zakladatel-Jobbiku-sa-teraz-uci-po-hebrejsky-a-chodi-do-synagogy-
Jobbik naďalej trvá na referende o členstve Maďarska v EÚ
http://www.hlavnespravy.sk/jobbik-nadalej-trva-na-referende-o-clenstve-madarska-v-eu/605676
Rast popularity ultrapravicového Jobbiku sa po pol roku zastavil
http://www.teraz.sk/zahranicie/rast-popularity-jobbik-sa-zastavil/131514-clanok.html
Hanili Židov a Rómov, dnes začína byť Jobbik pre Maďarov prijateľný
13. apríla 2015 - (Juraj Čokyna - dennikn.sk)
Po prvýkrát vyhral v priamom súboji o parlamentné kreslo kandidát Jobbiku. Strana sa stáva prijateľnou alternatívou aj pre umiernených voličov. Kým niekoľko tisíc ľudí v nedeľu vyšlo do ulíc Budapešti, aby si pripomenuli deportácie maďarských Židov, ktorí zahynuli počas holokaustu, zopár desiatok kilometrov odtiaľ sa asi 30-tisíc voličov v doplňovacích voľbách rozhodovalo, koho pošlú do maďarského parlamentu. Väčšina z nich hlasovala za kandidáta Jobbiku - krajne pravicovej strany, ktorá sa opakovane prejavila protižidovskými a protirómskymi činmi a výrokmi. „Nálada je nastavená na zmenu vlády a s Jobbikom má konečne krajina šancu zmeniť ju,“ vyhlásil po víťazstve v obvode mestečka Tapolca pri Balatone šéf Jobbiku Gábor Vóna. Preháňal - Fidesz má aj po nedeľňajšej strate ešte stále pohodlnú parlamentnú väčšinu - no pre Jobbik išlo o historické víťazstvo. Žiadnemu jeho kandidátovi sa ešte v priamom súboji politikov nepodarilo získať parlamentné kreslo. Rok po voľbách Fidesz stratil už druhého poslanca, ústavná väčšina je minulosťou, jeho preferencie klesajú a najväčším vyzývateľom Viktora Orbána sa stáva práve Jobbik. Aj preto, lebo kedysi otvorene extrémistická strana sa čoraz viac posúva do politického stredu.
Druhá porážka Fideszu od volieb
Pre vládnuci Fidesz a premiéra Viktora Orbána je to už druhá prehra v priebehu dvoch mesiacov. Prvá politická facka prišla vo februári, keď doplňujúce voľby vo Vespréme (neďaleko od Tapolca) vyhral nezávislý kandidát a občiansky aktivista Zoltán Kész. Pre Fidesz to znamenalo, že v maďarskom parlamente po takmer piatich rokoch prišiel o ústavnú väčšinu. Tú v minulosti Orbán využil na prijatie novej ústavy či nového volebného zákona. To všetko s cieľom, aby seba a svoju stranu čo najviac zabetónoval v politickom systéme. „Sú to symbolické voľby, máme tu možnosť vykopnúť prvú tehlu z toho múru, ktorý okolo nás Fidesz postavil. Ak sa to podarí, môže sa to podariť v apríli v ďalších doplňujúcich voľbách v neďalekej Tapolci, a potom môžu demokratické sily zvíťaziť aj v parlamentných voľbách najneskôr v roku 2018,“ povedal vtedy pre Denník N Kész. V jednej veci sa Kész nemýlil, opozícii sa skutočne podarilo preraziť aj v Tapolci. No na rozdiel od Vesprému tam nezvíťazil kandidát demokratickej opozície, ale radikálneho Jobbiku. Lajos Rig v tesnom súboji porazil kandidáta Fideszu Zoltána Fenyvesiho o 261 hlasov. „Hrá sa o veľa,“ povedal pred voľbami šéf Jobbiku Gábor Vóna pre BBC. On sám sa podľa portálu Hungarian Spectrum dva týždne pred voľbami presunul do Tapolce, kde až do volieb každý deň presviedčal voličov, aby svoj hlas dali práve kandidátovi Jobbiku.
Radikáli, ktorí zmenili imidž
Podľa nedávneho prieskumu agentúry Medián si len 29 percent Maďarov myslí, že Orbánova vláda robí svoju prácu dobre. Nízke hodnotenia mala maďarská vláda už dlhšie, výhodou Fideszu však bolo, že väčšina voličov nevidela schopnú alternatívu. Ľavicovú opozíciu viedli nezmenené tváre, Jobbik zas väčšina ľudí považovala za príliš radikálnu stranu. Svoj imidž však dôsledne menil a analytici už dlhšie upozorňujú, že strana, ktorá kedysi zakladala Maďarské gardy či útočila na Rómov a Židov, sa stáva prijateľnou aj pre umiernenejších voličov. „Za posledné dva roky si učesali imidž, už nehovoria ako extrémisti a darí sa im vyvolávať dojem, že by mohli byť vo vláde. Volám to parfumový nacionalizmus. V obsahu je rovnaký, ale jeho výzor a vôňa sú iné,“ vysvetlil v marcovom rozhovore pre Denník N Peter Kreko z Political Capital Institute. Aj preto počet maďarských voličov, ktorí by volili Jobbik, od minuloročných volieb mierne stúpol. Predbehli aj stagnujúcich socialistov a blížia sa k Fideszu, ktorému preferencie od volieb sústavne klesajú. Podľa marcového prieskumu agentúry Ipsos bol rozdiel medzi dvoma pravicovými stranami len tri percentuálne body. Fidesz by volilo 21, Jobbik zas 18 percent voličov.
Fidesz prehráva, ale kto zvíťazí?
14. apríla 2015 - (Peter Morvay - dennikn.sk)
V Maďarsku stále chýba silná, dôveryhodná a ešte aj demokratická opozícia schopná vyhrať voľby. - Prehra kandidáta vládneho Fideszu v doplnkových parlamentných voľbách v Tapolci potvrdzuje trend, ktorý naznačilo už víťazstvo kandidáta opozície v podobných voľbách vo februári vo Veszpréme a ktorý vykazujú výskumy volebných preferencií. Stranu premiéra Viktora Orbána opúšťajú voliči, za rok jej podpora u agentúry Medián klesla z 36 na 24 percent opýtaných a s prácou vlády je nespokojných 68 percent voličov. Orbán zažíva podobný proces ako svojho času Vladimír Mečiar, zostávajú mu len skalní voliči a aj tých je napriek enormnému nasadeniu vládnej propagandy, hrozbám, sľubom i armáde platených aktivistov čoraz ťažšie dostať k urnám. Výsledky oboch volieb, žiaľ, stále nepotvrdzujú, že by v Maďarsku bola silná, dôveryhodná a ešte k tomu aj demokratická opozičná strana schopná vyhrať parlamentné voľby a vládnuť. Jobbik oslavuje víťazstvo vlastného kandidáta, nedodáva však, že bolo tesné a Tapolca je dosť špecifický terén. Patrí k málu miest, ktoré riadi extrémistická strana, a tamojší úspech sa inde nemusí opakovať. Napriek tomu je pomalý, ale vytrvalý rast podpory Jobbiku celoštátne zrejmý. Pôdu preň pripravoval najmä vládny Fidesz, ktorý urobil veľa pre legitimizáciu nacionalistických a extrémistických názorov i sociálnej demagógie a autoritárskych riešení krajnej pravice. Bez viny však nie je ani demokratická opozícia unavujúca voličov nekonečnými vnútornými spormi, oproti ktorým vyniká zdanlivá jednota, disciplína a cieľavedomosti Jobbiku. Fidesz síce v Maďarsku prehráva a na fasáde vládnej strany sa objavujú čoraz vážnejšie trhliny, stále však nie je jasné, kto z toho bude ťažiť. Orbán zažíva podobný proces ako svojho času Vladimír Mečiar, zostávajú mu len skalní voliči.
Víťazstvo Jobbiku je míľnikom maďarskej politiky
13. apríla 2015 - (Peter Schutz - Sme)
Víťazstvo Jobbiku v jednomandátovom obvode - čo sa mu ešte nikdy nepodarilo - je míľnikom maďarskej politiky. Z viacerých dôvodov. Jobbik si potvrdil, že takpovediac sklenený strop, ktorý limituje zisky extrémistickej strany, vie prelomiť. Politika „sprijateľňovania” strany, ktorú razí predseda Vona dva roky, zarodila ovocie. Hoci rôzne úlety - napríklad víťaz z Tapolce má nacistické tetovanie - hovoria, že to je komédia. Fidesz dostal odkaz, že jeho taktika nevšímania si Jobbiku a privlastňovania si jeho agendy je hrubým omylom, ktorý ho nechal vyrásť až na súpera, čo je schopný Fidesz poraziť. Úspešnejšia sa zdá stratégia Vonu, podľa ktorého - ako ukázalo uniknuvšie video - „strana nemá násilnícky vyzerať, ale pracovať na tom, aby sa spoločnosť sama od seba radikalizovala”. Napokon, maďarská ľavica dostala oznámenie, že aj keď v spoločnosti dozrieva objednávka na výmenu Orbána, hlavným čakateľom nie je ona, ale krajná pravica.
Jobbik prvýkrát porazil Orbánov Fidesz
14. apríla 2015 - (Pavol Štrba - Sme)
Radikálne Hnutie za lepšie Maďarsko (Jobbik) hovorí o symbolickej porážke a začiatku konca premiéra Viktora Orbána. - Ovláda médiá aj ústavný súd, v parlamente má stále pohodlnú väčšinu a v rukách moc, o akej sníva väčšina európskych politikov. To, že Viktor Orbán je stále najmocnejším mužom Maďarska, platí aj po včerajšku. Najnovšiu prehru kandidáta jeho vládneho Fideszu s nominantom radikálneho Jobbiku napriek tomu niektorí označujú za možný začiatok jeho politického konca. Nedeľňajšie doplňujúce voľby v jednom zo západomaďarských okrskov vyvolala januárová smrť Jenőa Lasztoviczu, dlhoročného člena Fideszu. Uvoľnené miesto napokon obsadí málo známy Lajos Rig. Napriek tomu, že ide len o jediný poslanecký mandát a Rig zvíťazil len tesnou väčšinou niekoľkých hlasov, v sídle Jobbiku sa po oznámení výsledkov už dávno neoslavovalo tak bujaro. Radikáli totiž doteraz nikdy neporazili Fidesz vo voľbách, v ktorých rozhoduje väčšinový systém a víťaz berie všetko. O historickej chvíli a nepriamo aj o Orbánovom konci hovoril včera aj šéf hnutia Gábor Vona. „Dokonca by som povedal, že dnes sa končí jedna éra,” vyhlásil. Orbán sa zmohol len na stručné stanovisko na svojom Facebooku. „Lopta občas trafí brvno,” pomohol si športovou terminológiou premiér známy svojou vášňou pre futbal. Víťazstvo Jobbiku však okrem radikálov v Maďarsku oslavuje len málokto. Dokonca ani Orbánovi kritici, ktorí ho obviňujú z autokratických sklonov, ovládnutia médií, prznenia ústavy a príklonu k Rusku. Jobbik sa síce v posledných rokoch postupne posúva do stredu a radikálnymi postojmi už nepoburuje tak ako kedysi. Stále však združuje mnoho ultranacionalistov, rasistov a antisemitov. Práve nárast antisemitizmu v Maďarsku je to, čo podľa analytikov mohlo v nedeľu pomôcť Jobbiku k víťazstvu. Voľby sa navyše konali v rovnaký deň, keď do ulíc Budapešti vyšli desaťtisíce ľudí, aby si pripomenuli 600-tisíc maďarských obetí holokaustu. Medzi demonštrantmi v budapeštianskych uliciach bol aj predseda Svetového židovského kongresu Ronald Lauder. Nárast antisemitizmu v Maďarsku vidí aj on. „Je to nebezpečná hra,” povedal pre miestne médiá. „Jobbik si možno myslí, že zachraňuje Maďarsko. V skutočnosti ho len potápa.” Jobbik je spomedzi radikálnych európskych strán jedným z najsilnejších. V 199-člennom parlamente bude mať po novom 24 poslancov a v prieskumoch stabilnú asi 15-percentnú podporu. V Maďarsku napriek brutálnemu holokaustu stále žije najpočetnejšia židovská menšina spomedzi všetkých krajín takzvaného východného bloku - s výnimkou bývalých sovietskych.
V maďarských doplňujúcich voľbách zvíťazila strana Jobbik
http://spravy.pravda.sk/svet/clanok/351764-v-madarskych-doplnujucich-volbach-zvitazila-strana-jobbik/
Analytik: Výhra Jobbiku v doplňujúcich voľbách je zrejme definitívna
http://www.teraz.sk/zahranicie/analytik-vyhra-jobbiku-volby/129717-clanok.html
V doplňujúcich voľbách v Talpolci vedie Jobbik
http://www.teraz.sk/zahranicie/doplnujuce-volby-v-madarsku-rozhodn/129555-clanok.html
Tisíce Maďarov si pochodom Budapešťou pripomenuli obete holokaustu
http://www.teraz.sk/zahranicie/madarsko-pochod-holokaust/129627-clanok.html
Židovský kongres znepokojuje popularita extrémistov v Maďarsku
http://spravy.pravda.sk/svet/clanok/351736-zidovsky-kongres-znepokojuje-popularita-extremistov-v-madarsku/
Stanovisko MZVaEZ SR k vyhláseniam predsedu maďarského parlamentu Lászlóa Kövéra
13. apríla 2015 - (mzv.sk)
Ministerstvo zahraničných vecí a európskych záležitostí SR v reakcii na slová predsedu maďarského parlamentu Lászlóa Kövéra, ktoré zazneli v jeho prejave v nedeľu 12. apríla v Komárome pri spomienke na udalosti z roku 1947, deklaruje, že dôvera medzi Slovenskom a Maďarskom je dnes na historickom maxime, čo potvrdila atmosféra mnohých rokovaní medzi premiérmi a ministrami zahraničných vecí. Tak ako Maďari cítia krivdy histórie, tak aj Slováci majú svoje historické traumy. Sme však presvedčení, že neustále obzeranie sa do minulosti a odvolávanie sa na takéto traumy je len cestou späť. Historické reflexie patria historikom a nie politikom. Na úrovni oboch vlád dnes udržiavame otvorený a vecný dialóg - aj o tých otázkach súčasných i historických, na ktoré máme iný názor. Tento dialóg, zameraný na reálne a trvalé riešenia, vedieme tak, ako sa patrí na dobrých partnerov - za rokovacím stolom, bez emócií a bez hlasného prekrikovania sa cez Dunaj. Súčasnú úroveň dôvery sme boli schopní dosiahnuť práve takýmto štátnickým typom dialógu a nie jarmočnými predstaveniami.
Maďarsko-slovenské vyrovnanie
Štefan Šutaj / Peter Pellegrini / František Mikloško - Audio:
http://cdn.srv.rtvs.sk/a520/audio/00/0005/000578/00057873-1-srsn.mp3
Kövér: SR by sa mohla ospravedlniť Maďarom vysťahovaným z Felvidéku
„Medzi Maďarskom a Slovenskom by bol zlikvidovaný nedôstojný spor, keby Maďari žijúci na Slovensku mohli disponovať bez problémov maďarským občianstvom rovnako, ako Slováci žijúci v Maďarsku majú slovenské občianstvo...“
http://www.teraz.sk/zahranicie/kover-sr-felvidek-vystahovanie-ospravedl/129628-clanok.html
Výročie podpisu slovensko-maďarskej zmluvy
Ruský a srbský jazyk môžu získať na Slovensku štatút menšinového jazyka - Audio:
http://cdn.srv.rtvs.sk/a520/audio/00/0005/000558/00055824-1-VfnB.mp3
Orbán: Maďarskí židia sú súčasťou maďarského národa
http://www.hlavnespravy.sk/orban-madarski-zidia-su-sucastou-madarskeho-naroda/600725
Pápež František prijal odvolaného arcibiskupa Bezáka
http://www.sme.sk/c/7744096/papez-frantisek-prijal-v-rime-arcibiskupa-bezaka.html
V Maďarsku v uplynulých dvoch dňoch zadržali deväť srbských prevádzačov
http://www.hlavnespravy.sk/v-madarsku-v-uplynulych-dvoch-dnoch-zadrzali-devat-srbskych-prevadzacov/608998
Kecskemét - Šiestich ľudí obvinili z prevádzačstva, 3 boli pohraničníkmi
http://www.teraz.sk/zahranicie/madarsko-siestich-ludi-obvinili-z-p/129395-clanok.html
Martin Huba režíruje hru v maďarčine: Ako si poradil, keď neovláda jazyk?
http://zivot.cas.sk/clanok/19981/martin-huba-reziruje-hru-v-madarcine-ako-si-poradil-ked-neovlada-jazyk
Prepadu popularity Fideszu v prieskumoch Orbán nepripisuje význam
http://www.teraz.sk/zahranicie/fidesz-prieskum-orban-madarsko/129295-clanok.html
Pokles popularity Orbánovej strany pokračuje
Fidesz by v apríli volilo 24 percent občanov, o tri percentá menej než v marci.
http://www.teraz.sk/zahranicie/pokles-popularity-orbanovej-strany-fide/129144-clanok.html
Zatvorenie obchodov v nedeľu odmieta 62 % Maďarov
http://www.teraz.sk/zahranicie/prieskum-zatvorenie-obchodov-nedela/129047-clanok.html
Maďarský parlament by mal schváliť vyslanie misie do boja proti IS
http://www.teraz.sk/zahranicie/madarsky-parlament-misia-boj-is/129021-clanok.html
Maďarský prezident Áder sa ešte nerozhodol, či pôjde na oslavy do Moskvy
http://www.hlavnespravy.sk/madarsky-prezident-ader-sa-este-nerozhodol-ci-pojde-na-oslavy-do-moskvy/594943
Rusko možno zruší embargo na potraviny z Grécka, Maďarska a Cypru
http://www.hlavnespravy.sk/rusko-mozno-zrusi-embargo-na-potraviny-z-grecka-madarska-a-cypru/594725
Fico, J&T a Maďari
30. apríla 2015 - (Dag Daniš - Hospodárske noviny)
Zdá sa, že Ficov tlak na taliansky Enel priniesol celkom slušné výsledky. Po policajnej razii v elektrárňach, štátnom obsadení Gabčíkova a hrozbe žalobou prišlo stretnutie Fica so šéfom Enelu Staracem. A dopadlo dobre. Šéf Enelu sľúbil, že pri predaji Slovenských elektrární bude spolupracovať so slovenskou vládou, ktorá chce svoj podiel v podniku zvýšiť na 51 percent. Starace dokonca pripustil možnosť, že by tu boli traja akcionári. Slovenská vláda, Enel a ďalší investor, ktorý sa práve hľadá (možno EPH s J&T). Pre vládu (a pre Slovensko) je dôležité, aby dostala predaj elektrární pod kontrolu. Najsilnejší záujem o kúpu Slovenských elektrární doteraz prejavili Maďari s konzorciom Slovnaft - MVM. Čo môže byť z pohľadu Slovenska dosť riziková operácia. Slovnaft, ovládaný maďarským MOL-om, môžeme dať nabok. Kľúčovým hráčom v tomto obchode je MVM. Maďarské elektrárne. Vlastní ich štát. A riadi ich Orbánova vláda. To je politické riziko - Slovenské elektrárne by riadila maďarská vláda, tá slovenská by ostala len pozorovateľom s podielom 34 percent. Okrem toho je tu aj obchodné riziko. Slovenské elektrárne dokončujú jadrové bloky v Mochovciach. Maďarská MVM zas rozširuje jadrovú elektráreň v Paksi. Keď sa podarí spustiť do plnej prevádzky aj Mochovce, aj Paks, na stredoeurópskom trhu bude výrazný prebytok elektrickej energie. Rozhodujúce bude to, kto vyhrá preteky o nových zákazníkov. A nové trhy. Zatiaľ má náskok Slovensko s Mochovcami, ktoré majú byť dokončené skôr. Ak sa však Orbánovi podarí ovládnuť v Slovenských elektrárňach väčšinový balík akcií, Mochovce budú nakoniec v konkurenčnom boji buď obetované (prieťahmi so spustením). Alebo budú hrať v maďarskom jadrovom monopole druhé husle. Keď slovenská vláda chytila odchádzajúci Enel pod krk, nebolo to slušné. Ale bolo to nutné.
E.ON končí s dodávkou plynu pre domácnosti v Maďarsku
http://energia.dennikn.sk/tema/zemny-plyn-a-teplo/eon-konci-s-dodavkou-plynu-pre-domacnosti-v-madarsku/16310/
Eustream a maďarský MGT už núkajú kapacitu plynovodu
http://ekonomika.sme.sk/c/7773864/eustream-a-madarsky-mgt-uz-nukaju-kapacitu-plynovodu.html
Skúška slovensko-maďarského plynovodu sa nečakane predĺži
http://www.webnoviny.sk/ekonomika/clanok/944521-skuska-slovensko-madarskeho-plynovodu-sa-necakane-predlzi/
Turkish Stream možno z európskych fondov
Grécko a Maďarsko podporili ruský plynovod
http://www.euractiv.sk/energetika/clanok/turkish-stream-mozno-z-europskych-fondov-023590
Rusko možno predĺži plynovod z Turecka cez Srbsko a Maďarsko do Rakúska
http://www.aktuality.sk/clanok/274141/rusko-mozno-predlzi-plynovod-z-turecka-cez-srbsko-a-madarsko-do-rakuska/
Maďarsko fakticky zastavilo reverzné dodávky plynu na Ukrajinu
http://www.teraz.sk/ekonomika/madarsko-fakticky-zastavilo-reverzne-d/129117-clanok.html
Slovák sa v Maďarsku ťažko zranil pri pristávaní so závesným klzákom
http://www.teraz.sk/zahranicie/slovak-sa-v-madarsku-tazko-zranil/128623-clanok.html
Na Veľkonočný pondelok rozdávali policajti v Šoprone nealko pivo
http://www.teraz.sk/zahranicie/na-velkonocny-pondelok-rozdavali-v-sopro/128664-clanok.html
Maďari nútili v Anglicku dve krajanky k prostitúcii, zasiahla polícia
http://www.teraz.sk/zahranicie/madari-nutili-v-anglicku-dve-krajanky/128971-clanok.html
Stanislava Zajacová: Slovenčina v Maďarsku prežije vďaka správne motivovaným mladým ľuďom
http://www.slovenskezahranicie.sk/sk/krajania-informuju/1203/stanislava-zajacova-slovencina-v-madarsku-prezije-vdaka-spravne-motivovanym-mladym-ludom
https://www.facebook.com/oslovma/posts/751388991626746
V Baňačke sa stretli vedúci slovenských oblastných domov v Maďarsku
http://www.slovenskezahranicie.sk/sk/krajania-informuju/1249/v-banacke-sa-stretli-veduci-slovenskych-oblastnych-domov-v-madarsku
Slovákov v Budapešti oslovila filmová tvorba Ela Havettu
http://www.slovenskezahranicie.sk/sk/krajania-informuju/1222/slovakov-v-budapesti-oslovila-filmova-tvorba-ela-havettu
Hodžov novinový článok 2015 - Šanca pre žiakov zo slovenského zahraničia
http://www.slovenskezahranicie.sk/sk/krajania-informuju/1208/hodzov-novinovy-clanok-2015-sanca-pre-ziakov-zo-slovenskeho-zahranicia
Vedecká ročenka Slováci v zahraničí
http://www.slovenskezahranicie.sk/sk/krajania-informuju/1204/rocenka-slovaci-v-zahranici-v-zrkadle-najnovsieho-cisla
Lex Apponyi
„Učiteľom, ktorí nechcú z mládeže vychovať dobrých Maďarov, znemožním vyučovať. Pre každého občana štátu platí princíp, že v tomto štáte je pánom Maďar.“ - Týmito slovami reagoval v januári 1907 gróf Albert Apponyi na prejav slovenského poslanca Bellu. - http://sk.wikipedia.org/wiki/Ma%C4%8Fariz%C3%A1cia - Apponyiho školské zákony: Hlavným cieľom bola intenzifikácia rečovej aj duchovnej maďarizácie nemaďarských žiakov, zabezpečenie pôsobenia učiteľov v duchu veľkomaďarskej štátnej idey ich hmotnou stimuláciou a tvrdými kárnymi opatreniami. Na Slovensku sa v dôsledku zákona na tzv. maďarsko-slovenských školách mala slovenčine venovať jedna hodina týždenne, inak mala byť vyučovacím jazykom maďarčina.
Tisícročný maďarský útlak Slovákov? Tak ten sa nekonal
13. apríla 2015 - (Peter Morvay - Denník N)
Bol Matúš Čák slovenský vlastenec? Museli Slováci za Uhorska ovládať maďarčinu? Koľko ľudí zabila Báthoryčka? Bola Bratislava skutočným hlavným mestom? Bol Jánošík za svojho života známou postavou? Podobajú sa naše hranice na hranice Felvidéku? Kedy k nám prišli Rómovia? Ako zomrel Ľudovít Štúr?
Existoval za Uhorska naozaj tisícročný útlak Slovákov?
Tisícročný určite nie. Mýtus tisícročného útlaku sa neujal a neprežil len preto, lebo pôvodne táto predstava vznikla na začiatku 19. storočia, zhruba tisíc rokov po ovládnutí Karpatskej kotliny starými Maďarmi. Je to tiež pekné okrúhle číslo a korešponduje s tradičnou kresťanskou predstavou millenarizmu (mille - latinsky tisíc), viery v príchod lepšieho sveta a ideálneho poriadku po tisíc rokoch utrpenia, píše Andrej Findor v knihe Mýty naše slovenské. Národnostné spory medzi Slovákmi a Maďarmi sa začali v 18. storočí a vyostrili sa okolo revolúcie v rokoch 1848 - 1849. O tvrdom národnom útlaku Slovákov a väčšiny nemaďarských národností v Uhorsku sa dá hovoriť až po rakúsko-uhorskom vyrovnaní. Mýtus tisícročného útlaku vznikol premietaním pomerov a skúseností 19. storočia späť do minulosti, v dôsledku rozchodu časti slovenskej elity s uhorským/ maďarským štátom. Popiera aj historické fakty, napríklad existenciu šľachty a meštianstva so slovenským pôvodom a etnickým povedomím. Ešte v 18. storočí slovenskí intelektuáli naopak dokazovali, že Slováci sú plnohodnotnými a rovnoprávnymi občanmi a spolutvorcami Uhorska a nie potomkami podmaneného, a preto bezprávneho národa, ako už občas zaznievalo z maďarskej strany.
Bol Matúš Čák slovenský vlastenec?
Pôvodné majetky rodu Čákovcov sa nachádzali v pohorí Vértes na severozápade dnešného Maďarska. Stále tam stoja ruiny hradu Csákvár. Išlo o rod maďarského pôvodu. Že sa Matúšove neskoršie územie rozprestieralo na dnešnom západnom Slovensku, je skôr náhoda. Čák bol bezohľadný feudál, ktorý sledoval len sebecké mocenské ciele a oslabenie ústrednej moci na konci vlády Árpádovcov a po vymretí tohto rodu zneužil na budovanie fakticky nezávislej územnej vlády. Nebol sám, podobných rodových území bolo vtedy v Uhorsku viac. Čákovo bolo len najväčšie a voči postupne upevňovanej kráľovskej moci si nezávislosť udržalo najdlhšie. Určite nemal žiadne slovenské národné povedomie, aj keby to v tých časoch bolo možné. Nemáme žiadny doklad ani o tom, že by bol vedel po slovensky. Z toho, že vládol územiu obývanému Slovákmi, znalosť slovenčiny v tej dobe nutne nevyplývala. Nebol to moderný politik, ale stredoveký feudál, nepotreboval si získať priazeň svojich poddaných ani sa im prispôsobovať. Ak s nimi vôbec prichádzal do priameho styku, poddaní vrátane služobníctva a miestnych vazalov sa naopak museli prispôsobiť jemu.
Museli Slováci za Uhorska ovládať maďarčinu?
Až do konca 19. storočia drvivá väčšina Slovákov maďarčinu ovládať nemusela. Stredoveký a po väčšinu času i novoveký štát a spoločnosť fungovali inak, než sme zvyknutí. Jeho obyvatelia nevypĺňali daňové priznania a iné úradné formuláre, s úradmi väčšina z nich zriedkavo prichádzala do priameho styku, málokedy opúšťala rodný kraj, ani za obživou nechodila ďaleko. Až do vlády Jozefa II. nerukovala povinne do armády a samozrejme nesledovala médiá. Znalosť väčšinového či úradného jazyka k svojmu životu prakticky nepotrebovala a tým úradným jazykom navyše dlho bola latina. Zmena nastávala až postupne nástupom moderného štátu, ktorý od svojich obyvateľov vyžadoval čoraz viac a viac sa im aj plietol do života. Jazykovej maďarizácii predchádzal tereziánsky pokus presadiť z praktických dôvodov ako spoločný dorozumievací jazyk nemčinu. Pokus o jazykovú maďarizáciu sa silnejšie presadzuje po rakúsko-uhorskom vyrovnaní a jeho úspech u veľkej časti slovenského obyvateľstva je i tak sporný. Nie že by sa úrady nesnažili, ich možnosti však boli v dobových podmienkach stále dosť obmedzené.
Koľko ľudí zabila Báthoryčka?
Nevieme, určite ich však neboli stovky. To je mýtus rovnako ako kúpanie sa v krvi (skúste sa kúpať v krvi pri jej zrážanlivosti). Bola to rozhodná žena, po smrti manžela vládla pevnou rukou obrovským majetkom. Nič však nenasvedčuje tomu, že by trpela nejakou vážnou duševnou chorobou, a je sporné, či bola voči svojim poddaným krutejšia, než zodpovedalo dobovým zvyklostiam. Jej obvinenie bolo pravdepodobne vykonštruované, uväznenie bez súdneho procesu protiprávne a priznania z jej „spoluvinníkov” dostali mučením. Hlavným cieľom obvinenia asi bolo získanie jej majetkov, čiastočne mohlo ísť aj o politický motív. Jej bratrancom bol sedmohradský vojvoda Gabriel Báthory Ten mal v tom čase veľmi napäté vzťahy s viedenským dvorom, pripravoval ďalšie stavovské povstanie proti Habsburgom a hľadal k tomu spojencov v habsburskej časti Uhorska. Viedeň sa azda obávala, že sa Alžbeta Báthoryová ovládajúca veľké majetky na západe a severe Uhorska s príbuzným spojí. Mýtus krvavej grófky kántriacej mladé slovenské devy každopádne poslúžil ako dobrý príklad maďarského a feudálneho útlaku i zvrhlosti aristokracie.
Bola Bratislava skutočným hlavným mestom?
Bratislava, čiže vtedy Prešporok, sa stala hlavným mestom dočasne v dôsledku osmanskej okupácie veľkej časti Uhorska vrátane tradičného hlavného mesta Budína. Skutočným hlavným mestom, kde sa rozhodovalo, však bola Viedeň. Formálnym hlavným mestom Uhorska zostal Prešporok viac ako 150 rokov po vyhnaní Turkov, najmä preto, lebo to vyhovovalo habsburskému absolutizmu a centralizačným snahám. Bola bližšie k Viedni, dala sa lepšie brániť a kontrolovať. Tým, že sa uhorský snem, sídlo palatína, Uhorskej komory (spravujúcej príjmy štátu) a ďalších úradov presťahovali do Prešporka, že sa tu konali korunovácie uhorských kráľov a kráľovien namiesto tradičného korunovačného mesta Stoličného Belehradu (Székesfehérvár) sa z pohľadu Habsburgovcov v praktickej i symbolickej rovine oslabovali uhorské štátne i stavovské tradície a neskôr i maďarské národné ambície. A tým sa oslabovali odstredivé tendencie, ktoré viedenský dvor považoval za nebezpečné. Aj preto bolo jednou z hlavných požiadaviek maďarského národného hnutia od konca 18. storočia návrat uhorského snemu a úradov do Budína.
Bol Jánošík za svojho života známou postavou?
Je tak trochu záhadou, prečo sa práve major Juraj Jánošík stal národným hrdinom a symbolom slovenského zbojníka. (Nezabúdajme, že minister obrany František Kašický v roku 2008 pri odchode z funkcie oznámil, že zbojníckeho kapitána a idol premiéra Roberta Fica povýšil do hodnosti majora in memoriam.) Jánošíkova zbojnícka kariéra trvala veľmi krátko, aktívne zbíjal iba niekoľko letných mesiacov roku 1712. Už len preto v tom čase nepatril k najúspešnejším zbojníkom, asi nebol ani príliš známy a medzi poddaným ľudom sa e'tešil veľkým sympatiám. I preto ho úrady pomerne ľahko ziapali. Okrem jedného zaznamenaného prípadu, keď rozdáva prstene dievkam v Terchovej, nemáme doklad o tom, že by „chudobným dával”. Je tiež nepravdepodobné, že by jeho zbojstvo malo akýkoľvek ideový či politický motív, napríklad snahu o obnovenie kuruckého povstania. K vzniku jánošíkovského mýtu prispelo, že zomrel tragicky a veľmi mladý, ako sa to od romantického hrdinu očakáva, na mučidlách sa správal statočne, nevypovedal nič, čo by ublížilo jeho druhom, a sám nikoho nezabil.
Podobajú sa naše hranice na hranice Felvidéku?
Tak najskôr, je to Felvidék, čiže Horná zem, Horný kraj, Felvidék by znamenalo „polovičná zem”. Ako vyplýva z názvu, Felvidék bol pôvodne v 19. storočí neformálnym pomenovaním pre severné hornaté oblasti niekdajšieho Uhorska v protiklade k nížine. Väčšinou sa doň počítali aj hornaté oblasti dnešného severného Maďarska a Podkarpatskej Rusi. Od poslednej tretiny 19. storočia sa rozšírilo aj politické chápanie Felvidéku ako severných žúp obývaných z veľkej časti alebo najmä Slovákmi. Do Felvidéku sa naopak nepočítali nížiny dnešného Slovenska, Žitný ostrov alebo Východoslovenská nížina. Hranice dnešného Slovenska sa teda na hranice historického Felvidéku príliš nepodobajú. Po rozpade Uhorska a vzniku Československa sa však pojem Felvidék v maďarčine začal používať v novom zmysle ako synonymum Slovenska, prípadne ako označenie Maďarmi obývaného juhu Slovenska. Keďže väčšina slovenských Maďarov dnes žije najmä na nížine na juhozápadnom Slovensku, v druhom prípade sa vlastne pojem Felvidék používa v opačnom zmysle, ako za Uhorska.
Kedy k nám prišli Rómovia?
Na základe skúmania rómskeho jazyka (patrí medzi indoeurópske jazyky a je vzdialený príbuzný slovenčiny) sa predpokladá, že Rómovia pochádzajú zo severnej Indie. Písomné pramene na podporu tejto teórie však chýbajú. Ich migráciu smerom na západ mohla vyvolať neúroda alebo ich nízke postavenie v indickej spoločnosti - patrili pravdepodobne k najnižšej vrstve stojacej mimo tradičného systému kást. K nám pravdepodobne doputovali cez Stredný východ, Turecko a Balkán. Tejto trase zodpovedá aj pôvod slova Cigán, ktorý je neistý, podľa rôznych teórií však môže pochádzať z perzštiny kurdčiny, turečtiny alebo gréčtiny. Do Uhorska dorazili prvé skupiny Rómov v 13. storočí, uplatnili sa v rôznych profesiách, mnohí sa usadili. Multietnické uhorské prostredie k nim bolo dlho tolerantnejšie než západ Európy, niektoré rómske skupiny sem preto prichádzali aj zo Západu. I tak však neraz boli vystavení diskriminácii a ako etnikum považované za cudzie a podozrivé sa ľahko stávali hromozvodom spoločenskej frustrácie.
Ako zomrel Ľudovít Štúr?
Na následky nehody. Pri poľovačke sa v decembri roku 1855 nešťastne postrelil do stehna a tri týždne nato následkom svojho zranenia podľahol. V tých časoch podobné zranenia väčšinou končili infekciou, ľudovo otravou krvi. Nič nenasvedčuje tomu, že by zomrel cudzou rukou, aj keď je vznik podobných mýtov v takýchto prípadoch zákonitý a smrť v dôsledku nešikovnosti sa k národnému hrdinovi akosi nehodí. Nebol však dôvod, prečo by sa vtedy mocenská elita mala Ľudovíta Štúra vážne obávať. Veľmi nepravdepodobná je aj samovražda. Nenasvedčujú tomu žiadne pramene ani charakter zranenia. Aj keď Štúr prežíval skutočne ťažké obdobie. Bol veľmi sklamaný politickým vývojom po roku 1849 a nesplnením sľubov cisárskeho dvora, úrady ho šikanovali, bránili mu vo verejnej činnosti a od roku 1851 postupne zomierali mnohí z jeho najbližších. Hlavné dielo tohto obdobia Slovanstvo a svet budúcnosti, mylne považované za Štúrov politický testament, odzrkadľuje jeho frustráciu, vieru v spásnu úlohu Ruska a odklon od demokratických ideí.
Kedy sa zo Starých Slovákov stali Slováci?
13. apríla 2015 - (Peter Morvay - Denník N)
Ak existujú Slováci dnes, určite mali aj nejakú staršiu verziu. Otázkou je, odkedy je namieste ich nazývať Slovákmi. Politicky motivovaný spor, ktorý pred niekoľkými rokmi rozdelil slovenskú verejnosť a historikov, vlastne nebol o tom, či existovali Starí Slováci, ale o tom, odkedy existovali. Nemáme žiadny dôkaz ani logický predpoklad na to, aby sme ich považovali za Slovákov už v časoch Veľkej Moravy. Podľa historika Jána Steinhübela má zmysel o Slovákoch hovoriť až po vzniku Uhorska. Až tým, že sa ocitli v novom štáte, v ktorom sa oddelili od Moravanov a politicky sa naopak stali Uhrami, pričom sa však zároveň museli novo vymedziť aj voči neslovanským Maďarom, pre nich vznikla potreba novej skupinovej identity. Vďaka tomu sa postupne stali Slovákmi. Dovtedy sa pravdepodobne považovali len za Slovanov a Moravanov, prípadne mohli mať regionálnu identitu, napríklad ako Nitrania (Nitravania). Z rovnakého dôvodu napokon môžeme už v čase ich príchodu do Karpatskej kotliny odôvodnene hovoriť napríklad o Starých Maďaroch. Nie preto, lebo by boli vyspelejší ako predkovia Slovákov, ale preto, lebo sa ako kočovníci už predtým vyčlenili zo svojho predchádzajúceho politického a etnického kontextu a potrebovali špecifický názov aj povedomie.
Bol Svätopluk kráľ a ako to bolo s jeho prútmi?
Predpokladali by sme, že v stredoveku mali jasno v používaní takých základných výrazov, ako je kráľ. V ranom stredoveku, v časoch Veľkej Moravy to však neplatilo. Tí istí vládcovia sa v rôznych prameňoch striedavo nazývali latinskými výrazmi rex (kráľ) a dux (knieža) alebo sa kráľmi nazývali vládcovia veľmi malých území, ktorí boli skôr kmeňovými náčelníkmi. V prípade Svätopluka je historicky správnejšie používať výraz knieža. Nie je to však podstatné, je totiž jasné, že na svojom území bol suverénnym vládcom. Svätopluk však určite nebol Slovákom. Pravdepodobne patril do moravskému rodu Mojmírovcov a ako ich zástupca vládol najprv na Nitriansku. Ako panovník presadzoval silnú centralizáciu a unifikáciu, rozhodne nepodporoval nič, čo by pomáhalo vzniku samostatného slovenského národa, píše historik Vladimír Turčan. Motív Svätoplukových prútov, keď sa umierajúci panovník snaží svojich synov - nástupcov primať k svornosti tým, že ich nechá lámať zväzok prútov či šípov, je známy aj z iných kultúr. Možno pochádza z iránskeho prostredia.
Prečo považujeme Veľkomoravskú ríšu za svoju, keď sa volá Veľkomoravská?
Nevieme, ako sa Veľkomoravská ríša volala v časoch Veľkomoravskej ríše, v prameňoch sa väčšinou spomína ako Morava či krajina Moravanov. Názov Veľká Morava sa objavuje až desaťročia po jej zániku u byzantského cisára Konštantína VII. Píše o dvoch Moravách, jedna ležala na Balkáne, druhú z nich nazýva „megalé Moravia”. To však nemuselo znamenať veľká, ale len vzdialenejšia (od Byzancie). Vznikol z toho však dodnes zaužívaný názov. A keďže predkovia dnešných Slovákov patrili k tomuto štátnemu útvaru, bola Veľkomoravská ríša aj ich ríšou, aj keď v tom čase ešte nemali samostatné slovenské povedomie. Stredoveké stredoeurópske štáty ako České a Uhorské kráľovstvo na Veľkomoravskú ríšu čiastočne nadväzovali, preberali od nej kresťanstvo a pravdepodobne aj niektoré organizačné prvky. Preto ich do určitej miery možno považovať za nástupnícke štáty Veľkomoravskej ríše.
Akým jazykom sa rozprávalo v čase Veľkomoravskej ríše?
Hlavne miestnymi nárečiami praslovančiny a staroslovienčinou. Praslovančina v tých časoch ešte iba prechádzala procesom nárečovej diferenciácie, počas ktorého z nej postupne vznikli aj súčasné slovanské jazyky. Bola však ešte pomerne jednotná, aj preto sa mohli byzantskí misionári Konštantín a Metod na území Veľkej Moravy dobre dorozumieť so svojou znalosťou jazyka Slovanov z okolia Solúna. Staroslovienčina je najstarší slovanský spisovný jazyk, vytvorený práve zo slovanského nárečia z okolia Solúna, Na území Veľkej Moravy sa šírila vďaka cyrilometodskej misii. Používala sa však len v časti cirkevných kruhov a mohla fungovať pravdepodobne aj ako jazyk časti (málopočetných) vyšších a vzdelanejších vrstiev. Ako jazyk cirkvi, vzdelaných kruhov a administratívy sa súbežne používala aj latinčina, ktorá nakoniec zo všetkých týchto funkcií staroslovienčinu úplne vytlačila.
Kto žil na našom území pred príchodom Slovanov?
Najstarším etnikom, ktoré obývalo aj časť územia dnešného Slovenska a ktoré už poznáme pod konkrétnym menom, boli Skýti, kočovníci iránskeho pôvodu z oblastí na sever od Čierneho mora (alebo nejaké im príbuzné etnikum, ďalší bádatelia ich považujú za Trákov). Po nich prišli Kelti, ktorí vytvorili svoju opevnenú osadu - oppidum aj na hradnom vrchu v Bratislave. Z juhu na naše územie zasiahli Dákovia z územia dnešného Rumunska. Keltov neskôr vytlačili germánske kmene Markomanov a Kvádov. V období sťahovania národov cez územie dnešného Slovenska prešli a na čas sa tu usadili ďalšie germánske kmene Vandalov, Vizigótov, Ostrogótov, Langobardov a Gepidov. Na dnešnom Slovensku žili aj Huni, kočovníci mongolsko-tureckého pôvodu zo strednej Ázie. Po rozpade Hunskej ríše Dunajskú kotlinu opäť ovládli germánske kmene, ktoré dovtedy boli v područí Hunov. To už do nej začali prichádzať aj prví Slovania.
V čo verili ľudia na našom území pred príchodom kresťanstva?
Na našom území sa vystriedalo veľa archeologických kultúr a etník a každé z nich malo nejakú svoju vieru. Jednou z nich bolo aj pohanské náboženstvo starých Slovanov, o ktorom však máme z územia Slovenska málo informácií. Dôležité však je, že kresťanstvo sa na dnešnom Slovensku zachytilo dávno pred príchodom Konštantína a Metoda v roku 863. Kresťanskú vieru tu začali šíriť pravdepodobne už írsko-škótski mnísi na konci 8. storočia a pred byzantskou misiou u nás úspešne pôsobili západní misionári z talianskych a nemeckých oblastí. Z roku 828 pochádza správa o vysvätení kresťanského kostola na území kniežaťa Pribinu a dôkazom rozšírenia kresťanstva aspoň medzi vládnucou vrstvou sú aj nálezy klenotov s kresťanskými motívmi na hradisku v Bojnej. Byzantská misia navyše nebola príliš úspešná, po krátkom čase ju aj z politických dôvodov prevalcovala latinská cirkev, ktorej patrí hlavná zásluha na pokresťančení našich predkov.
Aké sú najstaršie stavby na našom území?
Za najstaršiu stojacu stavbu na území dnešného Slovenska sa považuje Kostol svätej Margity Antiochijskej v Kopčanoch. Môže pochádzať z veľkomoravského obdobia, podľa mnohých bádateľov je však mladšia. Zachovalo sa niekoľko základov kostolov, napríklad na Devíne, Bratislavskom a Nitrianskom hrade či na hradisku Ducové, ktoré môžu byť veľkomoravské. Okrem toho je na území Slovenska veľa pozostatkov skorších stavieb, hradísk, kultových miest, pohrebných mohýl či rímskych opevnení. K najzaujímavejším patrí hradisko z doby železnej na vrchu Molpír pri Smoleniciach, ktoré sa rozprestieralo na ploche 14 hektárov a chránil ho zložitý systém opevnenia, hradisko Nižná Myšľa z doby bronzovej, ktoré malo napojenie na mykénsku kultúru v Grécku, takzvaný Val obrov, tiahnúci sa v dĺžke 60 kilometrov od Sitna na juh k Ipľu, alebo praveký kultový objekt, kamenný kruh v Holíči. Najnovším objavom a jedným z najvýznamnejších je keltské osídlenie vybudované Rimanmi na mieste dnešného Bratislavského hradu z prvého storočia pred naším letopočtom.
Čo je najstarší zachovaný písomný prameň z nášho územia?
Najstaršie nápisy z územia dnešného Slovenska sú na takzvaných biatekoch, keltských bronzových a strieborných minciach s nápismi, ktoré sú pravdepodobne menami kmeňových vládcov. Za najstarší písomný prameň sa tradične považuje nápis na trenčianskej hradnej skale datovaný do roku 179 nášho letopočtu. Oznamuje víťazstvo rímskej II. légie nad Germánmi počas vojen vedených cisármi Marcom Auréliom a jeho synom Commodom s kmeňmi Markomanov a Kvádov. Nápis z Trenčína je však len najvýznamnejším rímskym nápisom v strednej Európe na sever od Dunaja, ktorý sa zachoval na pôvodnom mieste. Najstarší známy rímsky nápis u nás sa nachádza na stene kostola v Boldogu pri Senci. Na kostol použili kvádre z rímskej hrobky alebo inej rímskej stavby. Medzi nimi je aj náhrobný kameň rímskeho centúria - stotníka Quinta Atilia Prima, ktorý sa tu po odchode z légií usadil ako obchodník. Nápis v Boldogu pochádza z konca prvého alebo začiatku druhého storočia nášho letopočtu.
Aké vojny prebiehali na našom území pred vznikom Uhorska?
Bolo ich veľa, aj keď sú pramene na informácie o nich skúpe. Územie dnešného Slovenska zasiahli napríklad rímske vojenské výpravy (počas Markomanskej vojny vznikol aj nápis na trenčianskej skale), boje Slovanov a Frankov s Avarmi, dobyvačné výpravy Veľkomoravskej ríše. Najvýznamnejšou a najlepšie zdokumentovanou bitkou na našom území pred vznikom Uhorska bola bitka pri mieste, ktoré sa spomína ako Brezalauspurc a stotožňuje sa s dnešnou Bratislavou. Staromaďarské kmene v nej v roku 907 zničili bavorské vojská a zabili aj bavorského vojvodu Luitpolda. Výrazne tým zmenili mocenské pomery na strednom Podunajsku a potvrdili tu svoje vedúce postavenie. Pramene neuvádzajú, že by sa bitky na jednej či druhej strane zúčastnili veľkomoravské vojská, i keď sa odohrala na území, ktoré ešte zopár rokov predtým patrilo Veľkej Morave. Predpokladá sa preto, že už v tom čase stratila význam a rok 907 sa udáva ako rok jej zániku.
Ako nás ovládli Maďari?
Bojovníci staromadárských kmeňov začali do Karpatskej kotliny prenikať v 60. rokoch 9. storočia ako spojenci kniežaťa Rastislava v boji proti Frankom. Bojovali aj v ďalších vojnách medzi Moravanmi a Frankmi striedavo na jednej či druhej strane. V roku 881 napríklad bojovali ako spojenci Svätopluka pri dnešnej Viedni, v roku 892 naopak ako spojenci Frankov útočili na Svätoplukovu ríšu. Súbežne s rozpadom Veľkej Moravy Starí Maďari postupne zaberali Karpatskú kotlinu. Na Slovensku (na rozdiel od Moravy) však máme archeologicky doložený jediný prípad násilného zániku veľkomoravského hradiska (Zemplín) pravdepodobne v dôsledku boja s kočovníkmi. Mnohé hradiská naopak kontinuálne prežili do Uhorska. Preto sa predpokladá, že Starí Maďari neprevzali toto územie len bojom, ale aj dohodou s časťou bývalej veľkomoravskej elity, ktorá potom zohrala významnú úlohu pri formovaní nového uhorského štátu a pravdepodobne si aspoň načas napríklad na Nitriansku zachovali aj určitú mieru autonómie. - Kresťanskú vieru tu začali šíriť zrejme už írsko-škótski mnísi na konci 8. storočia a pred byzantskou misiou u nás úspešne pôsobili západní misionári z talianskych a nemeckých oblastí.
Súťaž fotografie a krátkej filmovej tvorby
žiakov škôl s vyučovacím jazykom slovenským v zahraničí 2015
http://www.slovaci.hu/index.php/sk/kolstvo/388-su-a-fotografie-a-kratkej-filmovej-tvorby
Evanjelická mládež zo Slovenského Komlóša na Slovensku a v Prahe
http://www.slovenskezahranicie.sk/sk/krajania-informuju/1234/evanjelicka-mladez-zo-slovenskeho-komlosa-na-slovensku-a-v-prahe
Komlóšsky básnik Juraj Dolnozemský prezentoval novú knihu v rodinnom kruhu v Békešskej Čabe
http://www.slovenskezahranicie.sk/sk/krajania-informuju/1244/komlossky-basnik-juraj-dolnozemsky-prezentoval-novu-knihu-v-rodinnom-kruhu-v-bekesskej-cabe
Schválené a zamietnuté žiadosti o dotáciu (2. kolo posudzovania)
Úrad pre Slovákov žijúcich v zahraničí (ÚSŽZ) posudzoval v 2. kole pridelenie dotácií na projekty, ktoré súvisia s rekreačno-poznávacími tábormi detí krajanov počas letných prázdnin na území Slovenskej republiky. Po zvážení viacerých okolností a súvislostí v kontexte súčasných finančných možností ÚSŽZ bolo rozhodnuté, že bude podstatne efektívnejšie tieto aktivity centralizovať, a preto dotácie nebudú udeľované individuálnym žiadateľom, ale pristúpi sa k systémovej zmene. Bude to ÚSŽZ, ktorý vo vlastnej réžii sprostredkuje zabezpečenie týchto pobytov. Predpokladá sa, že v takto pripravených troch turnusoch počas júla a augusta sa v táboroch vystrieda približne 150 detí. Dĺžka každého z pobytov budú dva týždne. Úrad v tejto veci už začal kontaktovať záujemcov z radov našich krajanov, ktorí majú o pobyty záujem. V krátkom čase bude ÚSŽZ informovať o celkovom riešení tohto zámeru. ÚSŽZ zároveň posúdil žiadosti o dotácie spojené s účasťou na Krajanskom dvore v roku 2015, ktorý sa bude konať počas 50. ročníka Folklórnych slávností pod Poľanou v Detve. Po definitívnom ukončení rokovaní ÚSŽZ so žiadateľmi budú v krátkom čase zverejnené aj konečné výsledky podpory týchto projektov. - Schválené žiadosti v 2. kole:
http://www.uszz.sk/data/files/Zoznam%20schvalenych%20ziadosti%20o%20dotaciu%202015%20v%202.kole.pdf
Podpora zo Slovenska - Dotácie z rozpočtu ÚSŽZ
http://www.oslovma.hu/index.php/hu/aktuality/152-aktuality2-aktuality2/1286-podpora-zo-slovenska-dotacie-z-rozpotu-usz
Zoznam schválených žiadostí o dotáciu 2015:
http://www.uszz.sk/data/2015/Zoznam_schvalenych_ziadosti_o_dotaciu_2015_web.pdf
Zoznam zamietnutých žiadostí o dotáciu 2015:
http://www.uszz.sk/data/2015/Zoznam_zamietnutych_ziadosti_o_dotaciu_2015_web.pdf
Verejnoprospešná nadácia Zväzu Slovákov v Maďarsku
Výzva na predkladanie žiadostí o podporu - Poznaj svoje korene / Škola v prírode na Slovensku
http://www.oslovma.hu/index.php/sk/aktuality/152-aktuality2-aktuality2/845-subehy-verejnoprospenej-nadacie-zsm
Slovensko vo výnimočnej publikácii v angličtine
One Thousand And Twenty Years Of Young Slovakia
http://www.slovenskezahranicie.sk/sk/krajania-informuju/1245/slovensko--vo-vynimocnej-publikacii-v-anglictine-one-thousand-and-twenty-years-of-young-slovakia
Nie proti sebe
http://www.kulpin.net/22-aktuality/aktuality/8027-nie-proti-sebe
V Srbsku žije 52.750 Slovákov. Je to nie ani veľa, ale ani málo, ale tak akurátne na to aby sme sa navzájom mohli poznať, byť ako svoji. Teda, aj si chceli pomáhať a spoločne ťahať v tom istom smere. Nie proti sebe... - Audio:
http://media.sbs.com.au/audio/slovak_150424_407543.mp3
Samuel Boldocký (1943-2015)
Odišiel profesor, literárny kritik, jazykovedec, zostavovateľ učebníc a antológií, prekladateľ a spoločenský pracovník...
http://hl.rs/memoriam-samuel-boldocky-1943-2015/
Za profesorom Péterom Királyom (1917-2015)
Nestor slavistickej a slovakistickej vedy v Maďarsku / Skúmateľ slovensko-maďarských jazykových javov a kultúrnych súvislostí / Bol redaktorom a spoluautorom diela Atlas slovenských nárečí v Maďarsku / O vzťahu starých Maďarov a Slovanov, o poslaní Cyrila a Metóda, o otázke dvojjazyčnosti v Uhorsku
http://www.oslovma.hu/index.php/sk/kultura/157-kultura3-kultura3/1289-za-profesorom-peterom-kiralyom-1917-2015
Správy Slovenského inštitútu v Budapešti
mzv.sk/sibudapest
Program Slovenského inštitútu v Budapešti
http://www.oslovma.hu/XXX/InstPpSk.rtf
Sídlo inštitútu: 1088 Budapešť, Rákóczi út 15. - Otváracia doba: pond.-štvrtok 10-18, piatok: 10-14 - Telefón: (+36 1) 327 4000 - www.mzv.sk/sibudapest - si.budapest@mzv.sk
http://www.oslovma.hu/index.php/sk/kultura/157-kultura3-kultura3/484-spravy-slovenskeho-intitutu-v-budapeti
Slovenskí umelci na Off Biennale Budapest
Monumentálny projekt nezávislých galérií a umeleckých zoskupení Maďarska Off Biennale Budapest hostí v dňoch 24. apríla až 31. mája 2015 viac ako sto výtvarníkov z celého sveta, výstavy sú realizované v nekomerčných galériách, ateliéroch, bytových galériách, vo verejnom priestore a v opustených, nevyužívaných mestských aj industriálnych objektoch. Slovenský inštitút podporil tri výstavné projekty Off Biennale: Jonáša Grusku, Petru Feriancovú a Svätopluka Mikytu. Galéria Higgs Field uviedla kurátorskú výstavu Lucie Udvardyovej ESTERN DAZE s multimediálnymi inštaláciami, aj s dielom a prednáškou Jonáša Grusku. Galéria Viltin, taktiež nezávislá inštitúcia v centre mesta, otvorila výstavu Petry Feriancovej s názvom Krehké, ale večné, kde autorka si prisvojuje archív výtvarníčky Květoslavy Fulierovej, manželky slovenského konceptuálneho umelca Júliusa Kollera. O vernisáž výstavy 24. apríla 2015 bol mimoriadny záujem, aj vďaka úspešnej reprezentácii Slovenska P. Feriancovej na 55. Bienále Benátky (2013) boli prítomní poprední výtvarníci a historici umenia Maďarska (Lálszló Beke, Zsolt Petrányi, atď.), ale aj Prof. Tomáš Vaněk, rektor pražskej Akadémia výtvarných umení, či Maja a Reuben Fowkesovi zo Stredoeurópskej univerzity (CEU Budapešť). Výstava S. Mikytu v Galérii Brody ArtYard sa otvára 14. mája 2015 o 19.00 hodine.
Koncert Vyšehradského violončelového kvarteta
Výnimočné osobnosti hudobného života krajín V4, Eugen Prochác (SK), Ádám Jávorkai (H), Petr Nouzovský (CZ) a Tomasz Szcsesny (PL), zavítali 22. apríla 2015 do Budapešti, aby dovŕšili svoje koncertné turné Česko/Poľsko (2014), Slovensko/Maďarsko (2015) podporené Medzinárodným vyšehradským fondom pri príležitosti predsedníctva Slovenskej republiky vo Vyšehradskej skupine. Po Bratislave a Banskej Štiavnici aj v divadelnej sále Slovenského inštitútu zazneli diela Romana Haasa, Fryderyka Chopina, Davida Poppera, Bélu Bartóka, a uskutočnila sa premiéra Symfónie pre štyroch od slovenského hudobného skladateľa Mirka Krajčího, ktorá bola komponovaná pre štyroch virtuózov violončela pri príležitosti predsedníctva Slovenska vo Vyšehradskej skupine.
Večer vydavateľstva Kalligram
Návštevníci Slovenského inštitútu v Budapešti sa koncom apríla, v predvečer Budapeštianskeho medzinárodného knižného festivalu, už pravidelne stretávajú na prezentácii knižných noviniek bratislavského vydavateľstva Kalligram. Riaditeľ vydavateľstva László Szigeti v tomto roku kládol akcent na výkony významných autorských osobnosti Kalligramu, napríklad na prekladateľskú a vedeckú činnosť literáta Zoltána Csehyho, vedúceho Katedry maďarského jazyka a literatúry Filozofickej fakulty Univerzity Komenského. Do popredia sa dostalo aj súborné dielo francúzsko-maďarského politológa prof. Pétera Kendeho, ktorý sa systematicky venuje histórii a súčasnosti stredoeurópskeho regiónu, uviedli sa aj tri diela z oblasti judaizmu prof. Gézu Komoróczyho, najvýznamnejšieho maďarského orientalistu s mimoriadnou medzinárodnou prestížou. Večer Kalligramu odprezentoval až 17 knižných titulov a dal priestor aj pôvodnej prozaickej, básnickej a esejistickej tvorbe.
Prednáška profesorky D. Slančovej o Slangoch a dialektoch aj v textoch piesní
Slovenský inštitút v Budapešti v spolupráci s Katedrou slovenského jazyka a literatúry na Pedagogickej fakulte Gyulu Juhásza Segedínskej univerzity usporiadal 16. apríla 2015 ďalšiu z radu vedeckých prednášok. Študenti Stredoeurópskych štúdií Univerzity ELTE a Slovenského gymnázia v Budapešti sa mali možnosť dozvedieť v Slovenskom inštitúte od Prof. PhDr. Daniely Slančovej, CSc. z Prešovskej univerzity o výsledkoch jej výskumov. Popredná jazykovedkyňa načrtla poslucháčom podoby súčasnej slovenčiny a jazykovej situácie na Slovensku, ktoré názorne ilustrovala obrazovým i zvukovým materiálom. Predstavila rôznorodosť slovenčiny a jej mnohoraké spôsoby jestvovania v rozličných rovinách jazyka a tiež ich využitie v literatúre.
Nacionalizmus v rokoch prvej svetovej vojny - vedecká konferencia
Slovenskí, českí a maďarskí historici diskutovali 15. apríla 2015 o modifikáciách nacionalizmov od konca 19. storočia až po roky prvej svetovej vojny. Hlavný organizátor, Ústav politológie Filozofickej fakulty Univerzity Miskolc, v spolupráci s Historickým ústavom Výskumného centra filozofických vied Maďarskej akadémie vied (Budapešť) pozvali do ústredia Maďarskej akadémie vied v Miškovci popredných odborníkov troch krajín, ktorí sa dlhodobo venujú rôznym otázkam nacionalizmu, aby poskytli komparatívny materiál o významných zmenách vo vnímaní idey národa vo vojnovom období v prípade troch národov monarchie. Zo Slovenska prednášal Ladislav Vörös z Historického ústavu Slovenskej akadémie vied o metodologických a teoretických aspektoch používania kategórií národ, vlastenectvo, ľud a rasa v politickom diskurze Uhorska do roku 1918. Prešovskú univerzitu zastupovali Marcela Gbúrová a Renáta Bzdilová s témou slovenskej národnej identity pred prvou svetovou vojnou a po nej. Vedecký pracovník Výskumného ústavu Celoštátnej slovenskej samosprávy v Maďarsku, József Demmel, sa prezentoval analýzou slovenskej spoločnosti v Uhorsku do roku 1918. Konferencia bola dôkazom otvoreného a kritického odborného dialógu popredných vedcov, ktorí hľadajú a pomenúvajú racionálne príčiny a následky konfliktov, ktoré hodnotili v širšom kontexte, aj so zreteľom na historiografiu susedných národov. Vysokú vedeckú úroveň konferencie odmenilo svojim záujmom približne 75 návštevníkov, okrem iného aj z radu vedeckej obce historikov.
Salón historikov Kor/ridor o historiografii rodových vzťahov na Slovensku
Pravidelné stretnutie slovenských a maďarských historikov na pôde Slovenského inštitútu sa uskutočnilo už tradične v spolupráci s Výskumným ústavom Celoštátnej slovenskej samosprávy v Maďarsku a pod odbornou gesciou historika Dr. Józsefa Demmela. Salón bol 30. marca 2015 venovaný dvom novým publikáciám vydavateľstva Veda, ktoré pojednávajú o histórii rodových vzťahov a dejinách žien na Slovensku. Anna István z Filozofickej fakulty Univerzity ELTE Budapešť hodnotila publikácie kolektívov autorov Ženská emancipácia (Ed. Karol Hollý) a Na ceste k modernej žene (Ed. Gabriela Dudeková), ktoré považuje z pozície historiografie Maďarska za novátorské vďaka svojmu metodologickému prístupu k danej téme. Z autorov publikácie sa rozpravy zúčastnila Tünde Lengyelová, a Karol Hollý, vedeckí pracovníci Historického ústavu Slovenskej akadémie vied, ktorí zdôraznili, že výskum dejín rodových vzťahov nie je možné vytrhnúť zo širšieho historického kontextu, a skúmať ako tému samu o sebe. Moderátorom úspešného slovensko-maďarského odborného dialógu bol Csaba Katona, vedecký pracovník Historického ústavu Výskumného centra filozofických vied Maďarskej akadémie vied.
Prezentácia časopisu Kalligram venovaného 65. narodeninám spisovateľa Pétera Esterházyho
Po pätnástich rokoch Slovenský inštitút v Budapešti a bratislavské vydavateľstvo Kalligram opäť pozvali umeleckú inteligenciu Maďarska na oslavu významného životného výročia poprednej osobnosti maďarského kultúrneho života. Gabriel Hushegyi, riaditeľ Slovenského inštitútu, privítal 14. apríla 2015 viac ako 120 hostí na podujatí v deň 65. narodenín významného maďarského spisovateľa Pétera Esterházyho. Vydavateľstvo Kalligram pripravilo pri tejto príležitosti tematické číslo venované najmä autorovmu dielu. Riaditeľ vydavateľstva, László Szigeti, upozornil na to, že v čísle čitatelia okrem divadelnej hry s názvom Mercedes Benz, ktorú Esterházy napísal špeciálne pre Slovenské národné divadlo, a ktorú prvá slovenská scéna uvedie v novembri, nájdu aj texty slovenských i maďarských literárnych vedcov, ktoré z rôznych aspektov vnímajú a interpretujú autorovo dielo. Aprílové číslo Kalligramu venuje priestor aj analýze diela tohto autora v slovenskom preklade. V slovenčine Péterovi Esterházymu vyšlo vo vydavateľstve Kalligram už 7 kníh. Po príhovore Zoltána Csehyho, Mihálya Szegedy-Maszáka sa s oslávencom porozprával spisovateľov kolega a priateľ Gábor Németh. Od najjednoduchších otázok o prvých spomienkach, o detstve rozhovor plynulo prešiel k úvahám o plynutí času, smrti, o zmysle trápení aj o umení nekonečne sa radovať, ktoré je tomuto autorovi tak bytostne blízke, a ktoré našťastie pre čitateľov dokáže tak presne preniesť i do svojich textov. Oslávenca i jeho hostí okrem perkelta z diviny od veľvyslanca SR Rastislava Káčera čakala aj jedlá tortová inštalácia významnej výtvarníčky zo Slovenska, Ilony Németh. Hudba J. S. Bacha zaznela vďaka Péterovi Jánosházimu a jeho barokovému violončelu.
Medzi ženou a mestom - Výstava Zuzany Surkošovej v Budapešti
Maliarka strednej generácie, Zuzana Surkošová, sa prezentuje vo výstavných sálach Slovenského inštitútu maľbou z posledných 7-8 rokov. Kurátor výstavy Prof. Peter Michalovič vo svojom vernisážovom príhovore 9. apríla 2015 pripomenul, že autorka sa ako „maliarka obracia do minulosti slovenského výtvarného umenia a necháva sa inšpirovať dielami slovenských modernistov. Nenapodobňuje ich štýl, nekopíruje témy, ale inšpiruje sa ich ikonografiou a využíva ich kolorit.” Dominantnými témami jej maliarskych figuratívnych prác sú žena a mesto a majú nádych výtvarného civilizmu z medzivojnového obdobia, ale aj zo 60. rokov minulého stročia. Výstava je prístupná verejnosti do 10. mája 2015 v suteréne Slovenského inštitútu.
Filmy E. Havettu súčasťou Filmového klubu v Budapešti
Slovenský inštitút v jarnom semestri Filmového klubu premieta zásadné diela slovenskej kinematografie, o. i. filmy Ela Havettu (1938-1975), slovenského režiséra a fotografa, ktorý zomrel práve pred 40 rokmi. Riaditeľ Slovenského inštitútu Gabriel Hushegyi priblížil členom klubu význam tvorby E. Havettu, výnimočné aspekty filmu Slávnosti v botanickej záhrade z roku 1969. Vyzdvihol veľký vplyv filmu a diela režiséra na slovenské vizuálne umenie 70. a 80. rokov. Filmový klub SK v máji zaradí do svojho programu druhý celovečerný film E. Havettu Ľalie poľné (1972).
Frontové kino - Paľo Bielik: Štyridsaťštyri
Najkrajšie kino hlavného mesta Maďarska, secesná stavba Kina Uránie, sa stala miestom filmového cyklu Frontové kino pri príležitosti 100. výročia vypuknutia prvej svetovej vojny. Inštitút XX. storočia a Dom teroru zorganizovali medzinárodný cyklus filmov, ktoré sú maďarskej odbornej aj laickej verejnosti málo známe a nedostupné.V spolupráci Slovenského inštitútu a Slovenského filmového ústavu bol 8. apríla 2015 premietaný film Paľa Bielika Štyridsaťštyri z roku 1957, o vzbure slovenských vojakov v Kragujevaci. Kinosála Gyulu Csortosa bola do posledného sedadla zaplnená, pred premietaním filmu si obecenstvo s veľkým záujmom vypočulo rozhovor o predmetnom filme, a to s historikom, slovakistom a bohemistom Ladislavom Kovácsom, ktorý fundovane uviedol maďarského diváka do významu filmového diela z aspektu slovenskej kinematografie, priblížil osobnosť herca a režiséra Paľa Bielika, ako aj historické, národnostné pozadie vzbury v Kragujevaci v roku 1918. Cyklus Frontové kino pokračuje každú druhú stredu v mesiaci ďalšími zahraničnými titulmi pojednávajúcimi o prvej svetovej vojne.
Beseda so slovenskými literátmi v XX. obvode Budapešti
Pesterzsébet - Knižnica kultúrneho strediska CSILI - 23. apríla 2015 - Gregor Papuček / Zoltán Bárkányi Valkán / Eva Fábiánová / Imrich Fuhl
https://www.facebook.com/oslovma/posts/760021490763496
Slováci sú už v špajzi - Medzinárodný knižný festival v Budapešti
26. apríla 2015 - (GMP - Rádiožurnál SRo)
V Budapešti sa 26. apríla 2015 skončil dvadsiaty druhý medzinárodný knižný festival, na ktorom sa predstavilo aj niekoľko slovenských spisovateľov, no zároveň sa začali prípravy aj na ďalší ročník, ktorého čestným hosťom bude Slovensko. Popoludní sa v rámci festivalu predstavili hlavní organizátori budúcoročnej prehliadky. - Slováci sú už v špajzi - táto modifikovaná, zato v maďarčine okrídlená veta je akýmsi pracovným heslom budúcoročnej slovenskej účasti na renomovanom medzinárodnom knižnom festivale v Budapešti. Šéf zväzu maďarských vydavateľov a riaditeľ knižného festivalu Péter László Zentai je presvedčený, že slovenská literatúra vôbec nemusí mať komplex menejcennosti, a ako príklad uvádza dvoch spisovateľov, ktorí už na tomto ročníku mali veľký úspech a s úctou by ich prijali na ktoromkoľvek festivale vo svete. Sú to zhodou okolností dvaja Pavlovia - Vilikovský a Rankov. Teda rozhodnutie pozvať Slovensko ako čestného hosťa na dvadsiaty tretí ročník sa ukazuje ako múdre. Rovnako múdry a prezieravý vyzerá program, za ktorý sa už postavilo slovenské ministerstvo kultúry. Ide o podporu prekladov slovenských diel do maďarčiny v priebehu nasledujúceho roka. Riaditeľka slovenského Literárneho informačného centra Miroslava Vallová bude riadiť prípravy zo slovenskej strany: „Toto stretnutie slovenskej a maďarskej literatúry je strašne dôležité práve na to, aby sme odstránili zvyšky takých resentimentov historických, ktoré si myslím, že nie sú potrebné a už aj zanikajú, a cez toto lepšie spoznanie - a ako sa dá lepšie spoznať, ako cez knihy, cez literatúru? - že to dosiahneme, ale musíme na tom pracovať.“
Historický kalendár
8. apríla 1873
V Banskej Bystrici začal vychádzať časopis Svornosť, hlásajúci asimiláciu Slovákov. Časopis vyvíjal kampaň v duchu uhorského vlastenectva v súlade s koncepciou uhorského (maďarského) politického národa. Redigoval ho Karol Kubáni.
https://www.facebook.com/oslovma/photos/a.165789530186698.33779.147596498672668/751349871630658/?type=1
8. apríla 1932
Narodil sa maďarský historik a politik József Antall, ktorý sa ako maďarský premiér podpísal spolu s hlavami štátov Václavom Havlom (ČSFR) a Lechom Walesom (Poľsko) pod vznik Vyšehradskej trojky 16. 2. 1991, ktorá sa po rozdelení ČSFR zmenila na Vyšehradskú štvorku. Zomrel 12. 12. 1993.
https://www.facebook.com/oslovma/photos/a.165789530186698.33779.147596498672668/751351894963789/?type=1
8. apríla 1912
Narodil sa v Poluvsí pri Žiline vojak, účastník protifašistického odboja, spoluúčastník atentátu na Reinharda Heydricha Jozef Gabčík. Zomrel (zastrelil sa pri prestrelke posledným nábojom) 18. 6. 1942. - Spomienka na Jozefa Gabčíka:
http://www.oslovma.hu/index.php/sk/archiv/187-archiv-historia-archiv-historia/779-atentat-spomienka-na-jozefa-gabika
https://www.facebook.com/oslovma/photos/a.165789530186698.33779.147596498672668/751355178296794/?type=1
9. apríla 1921
Narodil sa v Slovenskom Mederi (dnes Palárikovo) katolícky kňaz, básnik, prekladateľ a literárny kritik Karol Strmeň (vl. menom Karol Bekéni), spoluzakladateľ Slovenského inštitútu v Clevelande, ktorý patril do druhej vlny Katolíckej moderny. Zomrel 15. 10. 1994 (uvádza sa aj 16. a 21. október).
http://sk.wikipedia.org/wiki/Karol_Strme%C5%88
Mozaika z biografie Karola Strmeňa
http://www.snk.sk/images/Edicna_cinnost/Zborniky/Biograficke_studie/28/bs28_101_106.pdf
Básnická tvorba Karola Strmeňa
http://www.snk.sk/images/Edicna_cinnost/Zborniky/Biograficke_studie/28/bs28_107_111.pdf
https://www.facebook.com/oslovma/posts/751763318255980
10. apríla 1941
sa narodil pedagóg, básnik a publicista Alexander Kormoš patriaci do predvoja slovenskej literatúry v Maďarsku.
A. Kormoš ospevuje krásu pravdy a pravdu krásy
http://www.oslovma.hu/index.php/sk/literatura/163-literatura3-literatura3/512-a-kormo-ospevuje-krasu-pravdy-a-pravdu-krasy
Písmo bez písma - Z básni Alexandra Kormoša
http://www.oslovma.hu/index.php/sk/literatura/161-literatura1-literatura1/1037-pismo-bez-pisma-z-basni-alexandra-kormoa
Alexander Kormoš: Nad zaniknutým časopisom SME
http://www.oslovma.hu/index.php/sk/archiv/185-archiv-nazory-archiv-nazory/487-alexander-kormo-nad-zaniknutm-asopisom-sme
12. apríla 1815
Narodil sa v Bratislave archeológ, historik umenia, prírodovedec a cirkevný hodnostár Florián František Rómer. Významný polyhistor je pokladaný za zakladateľa modernej vedeckej archeológie na Slovensku. Jeho dielo o starých nástenných maľbách v Uhorsku vydané v roku 1874 sa považuje za prvú uhorskú monografiu z dejín umenia a historickej archeológie.
Florián F. Rómer bol vedcom uznávaným v celej Európe
http://skolskyservis.teraz.sk/zaujimavosti/florian-f-romer/18205-clanok.html
https://www.facebook.com/oslovma/photos/a.165789530186698.33779.147596498672668/753615058070806/?type=1
14. apríla 1849
na Dobrej Vode zomrel katolícky kňaz, teológ, národný buditeľ, bernolákovský básnik a prekladateľ Ján Hollý. - Narodil sa 24. marca 1785 v Borskom Mikuláši.
http://www.osobnosti.sk/index.php?os=zivotopis&ID=1722
http://zlatyfond.sme.sk/autor/97/Jan-Holly
https://www.facebook.com/oslovma/posts/754037971361848
17. apríla 1919
zomrel vo Viedni maliar Ladislav Medňanský (Mednyánszky) - Najzáhadnejšia postava uhorského maliarstva - Z Beckova do veľkej Európy - Keď sú Strážky milšie ako Montmartre - S maliarskou paletou do svetovej vojny
http://www.oslovma.hu/index.php/sk/archiv/185-archiv-nazory-archiv-nazory/755-najzahadnejia-postava-uhorskeho-maliarstva
https://www.facebook.com/oslovma/posts/756102414488737
18. apríla 2011
Maďarský parlament prijal novú ústavu, ktorá vyvolala negatívne reakcie doma aj v zahraničí. Z množstva kontroverzných častí najnegatívnejší ohlas v zahraničí vyvolalo uzákonenie volebného práva pre zahraničných Maďarov. Kritici tiež argumentovali, že nová ústava posilnila moc premiéra krajiny a jeho Maďarského občianskeho zväzu - Fidesz.
https://www.facebook.com/oslovma/photos/a.165789530186698.33779.147596498672668/756099351155710/?type=1
20. apríla 1742
Narodil sa v Alberti (Albertirsa, Maďarsko) spisovateľ, pokrokový pedagóg, osvietenský hospodársky reformátor, publicista a organizátor poľnohospodárskeho školstva v Uhorsku Samuel Tešedík, zakladateľ prvej poľnohospodárskej školy v Uhorsku (v Sarvaši). Zomrel 27. 12. 1820.
http://www.slovenskezahranicie.sk/sk/osobnost/218
Samuel Tešedík pretváral dobu a život roľníka
http://www.oslovma.hu/index.php/sk/archiv/187-archiv-historia-archiv-historia/737-samuel-teedik-pretvaral-dobu-a-ivot-ronika
https://www.facebook.com/oslovma/posts/756972474401731
21. apríla 1893
zomrel v Opatiji (Chorvátsko) Ľudovít Markušovský, rodák z tatranskej Štrby, lekár, univerzitný profesor, vynálezca nosného zrkadielka, autor mnohých publikácií, jeden z prvých organizátorov moderného zdravotníctva v strednej Európe, vládny radca pre zdravotníctvo. - Po celý život sa v neľahkom čase maďarizačného útlaku prejavoval ako hrdý a neoblomný Slovák, ctiaci si svoj pôvod.
http://www.slovenskezahranicie.sk/sk/osobnost/220
Ľudovít Markušovský patrí aj Slovensku
http://www.oslovma.hu/index.php/hu/archiv/187-archiv-historia-archiv-historia/831-udovit-markuovsk-patri-aj-slovensku
Oslavy 200. výročia narodenia Ľudovíta Markušovského
Maďari ho prijali za svojho, v Maďarsku je omnoho známejší, uctievanejší než na Slovensku. / Vzájomné spoznanie a slovensko-maďarské porozumenie / Významný lekár a organizátor verejného zdravotníctva Ľudovít Markušovský (1815-1893) sa narodil v slovenskej rodine evanjelického farára v Štrbe 25. apríla 1815.
http://www.oslovma.hu/index.php/sk/politika/150-politika2-politika2/1290-200-vroie-narodenia-udovita-markuovskeho
Pripomienka 200. výročia narodenia Ľudovíta Markušovského, významného slovenského lekára a národovca v dejinách Uhorska
http://www.slovenskezahranicie.sk/sk/krajania-informuju/1242/pripomienka-200-vyrocia-narodenia-ludovita-markusovskeho-vyznamneho-slovenskeho-lekara-a-narodovca-v-dejinach-uhorska
23. apríla 1852
sa narodil v Beckove maliar Ladislav Medňanský (Mednyánszky). - Krajinár európskeho významu, ktorý mal ateliér aj na parížskom Montmartri a neskôr vo Viedni. Jeho krajinárske maľby sa vyznačujú melanchóliou či nostalgiou a majstrovským zachytením svetla (napr. Mesačná krajina s jazdcom, Riečna krajina s rybárom, Belianske Tatry). Zomrel 17. 4. 1919.
http://www.oslovma.hu/index.php/sk/archiv/185-archiv-nazory-archiv-nazory/755-najzahadnejia-postava-uhorskeho-maliarstva
https://www.facebook.com/oslovma/photos/a.165789530186698.33779.147596498672668/408363325929316/?type=1
27. apríla 1822
sa narodil v Rakovej katolícky kňaz, dramatik a novinár Ján Palárik, autor hier Inkognito, Drotár či Zmierenie alebo Dobrodružstvo pri obžinkoch. Zomrel 7. 12. 1870.
http://sk.wikipedia.org/wiki/J%C3%A1n_Pal%C3%A1rik
Zo študentských rokov Jána Palárika
http://www.oslovma.hu/index.php/sk/archiv/187-archiv-historia-archiv-historia/742-zo-tudentskch-rokov-jana-palarika
Kompletné dielo Jána Palárika dostupné na stiahnutie:
http://zlatyfond.sme.sk/autor/1/Jan-Palarik
https://www.facebook.com/oslovma/photos/a.165789530186698.33779.147596498672668/760440524054926/?type=1
1. mája
Sviatok práce - Deň medzinárodnej solidarity pracujúcich. Rozhodol o ňom ustanovujúci kongres 2. internacionály 21. 7. 1889 v Paríži na pamiatku štrajku robotníkov v americkom Chicagu z roku 1886, keď piatich účastníkov nepokojov popravili a troch odsúdili na 15 rokov väzenia. Oslavuje sa od roku 1890.
Nech žije! - (Retro) Svet okolo nás - 1. a 9. máj
http://www.oslovma.hu/index.php/sk/historia/166-historia3-historia3/1007-nech-ije-retro-svet-okolo-nas-1-a-9-maj
Naučte sa po slovensky online a zadarmo: www.slovake.eu/hu
Páči sa mi to - oslovma.hu - facebook.com/oslovma